qundao/data-zh-poetry huggingface dataset:
寄胡完夫时罢河东提刑知蔡州予亦罢京东转运使知兖州
作者：刘攽
朝代：宋
体裁：七言绝句

悬车束马太行道，取鲁并齐七十城。今日朝恩俱卧閤，故人应得老人情。
寄范佑之
作者：刘攽
朝代：宋
体裁：五言律诗

徽宗随武后，相与亦通家。望气如丰剑，闻名省渥洼。将门严棨戟，王略尽流沙。好取封侯印，谁能读五车。
寄荆公
作者：刘攽
朝代：宋
体裁：七言绝句

青苗助役两妨农，天下嗷嗷怨相公。惟有蝗虫偏感德，又随台旆过江东。
寄金山朝阳岩僧
作者：刘攽
朝代：宋
体裁：七言绝句

松篁倚石夜露滴，楼阁缘岩风铎高。山僧入定昼不起，顶上潮音翻海涛。
寄阁下诸同舍
作者：刘攽
朝代：宋

春风过尽欲无余，天禄花英玉不如。
闭户清台谁累汝，正应归舍悉焚书。
寄阁下诸同舍
作者：刘攽
朝代：宋

春风过尽欲无馀，天禄花英玉不如。闭户清台谁累汝，正应归舍悉焚书。
寄陈和叔内翰
作者：刘攽
朝代：宋

六十衰迟祇自宽，读书无味细书难。
一麾已愧腰银印，百选何由及治官。
潮过石城如雪白，山从钟岭似虬蟠。
元龙豪气逾坚壮，投舝能同客醉欢。
寄陈和叔内翰
作者：刘攽
朝代：宋

六十衰迟祇自宽，读书无味细书难。一麾已愧腰银印，百选何由及治官。潮过石城如雪白，山从钟岭似虬蟠。元龙豪气逾坚壮，投辖能同客醉欢。
寄隠直
作者：刘攽
朝代：宋
体裁：五言律诗

远身嗟道敝，筑室笑劳生。应接知侪俗，浮沈得避名。陈家星不昧，灌氏水长清。往事今闾里，悠悠旅客情。
寄韩庆州
作者：刘攽
朝代：宋

万骑将军西护羌，边尘无复近麾幢。烽传列障来遮敌，雪拥层城接受降。日暮悲笳还自叠，天寒羁雁少成双。檄书不得从军乐，覢弩空令候小邦。
寄韩庆州
作者：刘攽
朝代：宋

万骑将军西护羌，边尘无復近麾幢。
烽传列障来遮敌，雪拥层城接受降。
日暮悲笳还自迭，天寒羁雁少成双。
檄书不得从军乐，覢弩空令候小邦。
寄韩持国
作者：刘攽
朝代：宋

帝都冠盖区，百吏鲜閒暇。学省独优游，儒冠足休假。腊前辱飞书，雨后果迂驾。远道靡告劳，心期莫予诈。三年坐穷山，物色多可讶。鹤林失昭师，演门吊两谢。素交怅倾盖，陈迹空怛化。孤吟不逢人，默坐常逢夜。朱丹亲簿领，虫旱视禾稼。全人犹瓮盎，薄赋兼倓幏。君来慰何多，高论听虽乍。雄风快披襟，佳境逾啖蔗。从容外形骸，约略陈酒䏑。寻芳问名园，临溪陟累榭。数称滍阳叟，谓实庞公亚。昔闻固已多，今得逾可诧。龙门走清洛，伊水共东下。旧都富形势，时卉芬兰麝。云峰会深入，芳草正可藉。乘兴宁有穷，归马何当跨。小官畏绳墨，局蹐甚缰靶。苟无咫尺书，限此十数舍。举头怨鸿鹄，羽翼不我借。终更行有期，屈指计秋夏。
寄韩持国
作者：刘攽
朝代：宋

帝都冠盖区，百吏鲜閒暇。
学省独优游，儒冠足休假。
腊前辱飞书，雨后果迂驾。
远道靡告劳，心期莫予诈。
三年坐穷山，物色多可讶。
鹤林失昭师，演门吊两谢。
素交怅倾盖，陈迹空怛化。
孤吟不逢人，默坐常逢夜。
朱丹亲簿领，虫旱视禾稼。
全人犹罋盎，薄赋兼倓幏。
君来慰何多，高论听虽乍。
雄风快披襟，佳境逾啖蔗。
从容外形骸，约略陈酒䏑。
寻芳问名园，临溪陟累榭。
数称滍阳叟，谓实庞公亚。
昔闻固已多，今得逾可诧。
龙门走清洛，伊水共东下。
旧都富形势，时卉芬兰麝。
云峰会深入，芳草正可藉。
乘兴宁有穷，归马何当跨。
小官畏绳墨，跼蹐甚缰靶。
苟无咫尺书，限此十数舍。
举头怨鸿鹄，羽翼不我借。
终更行有期，屈指计秋夏。
寄韩持国
作者：刘攽
朝代：宋

承明不许曳朝衫，流落江湖默避谗。海气无时成雾雨，鱼租终岁杂腥咸。喜逢晴日听鸣鹤，却倚津亭数去帆。可是绛侯轻贾谊，自无张禹托萧咸。
寄韩持国
作者：刘攽
朝代：宋

承明不许曳朝衫，流落江湖默避谗。
海气无时成雾雨，鱼租终岁杂腥咸。
喜逢晴日听鸣鹤，却倚津亭数去帆。
可是绛侯轻贾谊，自无张禹託萧咸。
寄韩玉汝待制
作者：刘攽
朝代：宋

南云不到飞狐口，朔雪来从累雁门。仗节仍烦凿空使，乘槎径取浊河源。嫖姚不复顾家为，谁谓东山久未归。卷耳幸容携婉娈，皇华何啻有光辉。
寄韩玉汝待制·其一
作者：刘攽
朝代：宋
体裁：七言绝句

南云不到飞狐口，朔雪来从累雁门。仗节仍烦凿空使，乘槎径取浊河源。
寄韩玉汝待制·其二
作者：刘攽
朝代：宋

嫖姚不复顾家为，谁谓东山久未归。卷耳幸容携婉娈，皇华何啻有光辉。
寄韩玉汝待制·其二
作者：刘攽
朝代：宋

嫖姚不復顾家为，谁谓东山久未归。
卷耳幸容携婉娈，皇华何啻有光辉。
寄题岳阳酒务水楼
作者：刘攽
朝代：宋

洞庭苍苍水拍天，巴陵居人无斗泉。天生地势正如此，抱瓮臂饮真堪怜。架楼窾木出百尺，剖竹接筒如笔直。惊雷发地山鬼忧，白波统霤湘君惜。吾侯智与神鬼侔，古来能事皆悠悠。会令太湖变春酒，更使骚客忘离忧。
寄题岳阳酒务水楼
作者：刘攽
朝代：宋

洞庭苍苍水拍天，巴陵居人无斗泉。
天生地势正如此，抱罋臂饮真堪怜。
架楼窾木出百尺，剖竹接筒如笔直。
惊雷发地山鬼忧，白波统溜湘君惜。
吾侯智与神鬼侔，古来能事皆悠悠。
会令太湖变春酒，更使骚客忘离忧。
寄题康州陈氏连理木诗
作者：刘攽
朝代：宋

陈家聚德星，累世若同生。天事知常象，林珍独应诚。相传殖嘉树，不复羡名卿。坐使炎荒化，何如谷口耕。
寄题康州陈氏连理木诗
作者：刘攽
朝代：宋

陈家聚德星，累世若同生。
天事知常象，林珍独应诚。
相传殖嘉树，不復羡名卿。
坐使炎荒化，何如谷口耕。
寄题汉中三亭
作者：刘攽
朝代：宋

梁山屏西南，汉水相萦带。古惟千骑居，今亦一都会。守邦多伟人，按节森大旆。治声我家贫，能事斯亭最。苍峰上盘云，清川近泻濑。隅分地俱胜，鼎搆势争大。扶危新栋梁，增旧加粉绘。功成人不劳，事得文无害。长涂拥行辀，高宴罗羽盖。开筵揽锦绣，劝客喧竽籁。陪游惭望回，请赋嗟自郐。安得凌风翰，径厉褒斜外。
寄题汉中三亭
作者：刘攽
朝代：宋

梁山屏西南，汉水相萦带。
古惟千骑居，今亦一都会。
守邦多伟人，按节森大旆。
治声我家贫，能事斯亭最。
苍峰上盘云，清川近泻濑。
隅分地俱胜，鼎构势争大。
扶危新栋梁，增旧加粉绘。
功成人不劳，事得文无害。
长涂拥行辀，高宴罗羽盖。
开筵揽锦绣，劝客喧竽籁。
陪游惭望回，请赋嗟自郐。
安得凌风翰，径厉褒斜外。
寄题萧山岁寒堂直己亭
作者：刘攽
朝代：宋

我兄昔高第，时论推捷敏。由也政事科，五人实亲近。古者邦诸侯，今之县令尹。试材非不难，善政知所蕴。投虚刃若新，利刜钟已泯。遂驰能者声，肯作俗士窘。高堂久颓挫，往者尝隐忍。即事新栋梁，开轩凌隐嶙。后凋拔天材，破的见标准。山川濯襟尘，药饵纡客轸。呜呼九州间，胜事岂有尽。向观松桧姿，稍欲死蒿堇。始知岩穴士，自古须汲引。愿赋嘉树诗，为公广招隐。
寄题萧山岁寒堂直己亭
作者：刘攽
朝代：宋

我兄昔高第，时论推捷敏。
由也政事科，五人实亲近。
古者邦诸侯，今之县令尹。
试材非不难，善政知所藴。
投虚刃若新，利刜钟已泯。
遂驰能者声，肯作俗士窘。
高堂久颓挫，往者尝隠忍。
即事新栋梁，开轩凌隠嶙。
后凋拔天材，破的见标准。
山川濯襟尘，药饵纡客轸。
呜呼九州间，胜事岂有尽。
向观松桧姿，稍欲死蒿堇。
始知岩穴士，自古须汲引。
愿赋嘉树诗，为公广招隠。
寄馆中僚旧
作者：刘攽
朝代：宋
体裁：七言律诗

落帆江浦念睽携，远迹勾吴不自知。鼠穴祇缘衔窭薮，属车空羡载鸱夷。黄云海色迷仙境，丹叶秋风感鬓丝。为诵延年五君咏，敢论平子四愁诗。
寄齐州李学士并呈苏密州
作者：刘攽
朝代：宋
体裁：七言排律

济水由来彻海清，两州偕得水南名。遗人颇记睢阳曲，说士犹谈历下兵。碧落羽翰俱失路，白头章绶偶专城。东秦表海知君重，左辅陪京莫我轻。宾客此邦多长者，诗书前古聚诸生。不知高密何如彼，试仗西风问子卿。
寒食后闻雁
作者：刘攽
朝代：宋
体裁：五言绝句

后雁来何暮，春风万里情。江南多燕子，无处觅同声。
寻王深甫值其不在归寄此诗
作者：刘攽
朝代：宋
体裁：古风

几日欲出门，适此天和柔。邦人皆异情，我忆从君游。僻居正穷巷，冰水相交流。旁舍代应问，檐鸟声啁啾。士贫难自高，柴水劳深谋。昂藏尘世间，何异川上鸥。我能乘兴来，不能兴尽留。清谈无由接，竟夕心悠悠。
将之官清水李廷老来会探韵得光字
作者：刘攽
朝代：宋

四十身无闻，忝官省中郎。
未尝学治民，缪假铜墨章。
置我所读书，低心课农桑。
况此戎马间，属国皆军羌。
陇山一何高，缇羣正相望。
聚粮三月过，始厌西路长。
故人矜我劳，置酒客满堂。
固知后会艰，慨慷俱毕觞。
天弧射狼星，旄头烂垂光。
分我一汉节，繫取穹庐王。
将之官清水李廷老来会探韵得光字
作者：刘攽
朝代：宋

四十身无闻，忝官省中郎。未尝学治民，缪假铜墨章。置我所读书，低心课农桑。况此戎马间，属国皆军羌。陇山一何高，缇群正相望。聚粮三月过，始厌西路长。故人矜我劳，置酒客满堂。固知后会艰，慨慷俱毕觞。天弧射狼星，旄头烂垂光。分我一汉节，系取穹庐王。
将去上清宫题梧桐
作者：刘攽
朝代：宋
体裁：五言律诗

旧日见春华，圆阴羽盖斜。野轩何必扫，小径故从遮。秋气先摧叶，春风别有花。野夫心好静，异日到山家。
将游吴中寄原父
作者：刘攽
朝代：宋
体裁：五言律诗

久宦减仲产，行歌非五噫。归来问长铗，习水看吴儿。弱丧殊可恨，傥来今自知。江山不我厌，有意卜居之。
将至洛中先寄宋次道诸幕府
作者：刘攽
朝代：宋

频年洛阳道，秋月照征车。
关口朝烟上，伊川晓日初。
舣船看饮马，投策数游鱼。
蝉嘒随林静，钟鸣应谷虚。
夙龄怀胜尚，吏役久愁予。
及此娱山水，翻知喜简书。
名都士渊薮，盛德世璠玙。
羁旅如倾盖，詹言兴有余。
将至洛中先寄宋次道诸幕府
作者：刘攽
朝代：宋

频年洛阳道，秋月照征车。关口朝烟上，伊川晓日初。舣船看饮马，投策数游鱼。蝉嘒随林静，钟鸣应谷虚。夙龄怀胜尚，吏役久愁予。及此娱山水，翻知喜简书。名都士渊薮，盛德世璠玙。羁旅如倾盖，詹言兴有馀。
将赴官庐州寄张四隐直二首
作者：刘攽
朝代：宋

一为弹冠仕，遂废东皋田。不至二千石，行登四十年。羁游无定许，鬓发欲苍然。万里南江路，春风棹客船。江路西南永，风波岁月淹。赖君同此役，久客复谁嫌。榜叟誇忠信，津童识孝廉。云山仍在眼，诗兴力能兼。
将赴官庐州寄张四隐直二首·其一
作者：刘攽
朝代：宋

一为弹冠仕，遂废东皋田。不至二千石，行登四十年。羁游无定许，鬓发欲苍然。万里南江路，春风棹客船。
将赴官庐州寄张四隐直二首·其二
作者：刘攽
朝代：宋

江路西南永，风波岁月淹。赖君同此役，久客复谁嫌。榜叟誇忠信，津童识孝廉。云山仍在眼，诗兴力能兼。
将赴官庐州寄张四隠直二首·其一
作者：刘攽
朝代：宋

一为弹冠仕，遂废东皋田。
不至二千石，行登四十年。
羁游无定许，鬓髮欲苍然。
万里南江路，春风棹客船。
将赴官庐州寄张四隠直二首·其二
作者：刘攽
朝代：宋

江路西南永，风波岁月淹。
頼君同此役，久客復谁嫌。
榜叟夸忠信，津童识孝廉。
云山仍在眼，诗兴力能兼。
将过孔处士庄闻处士往许昌不果往
作者：刘攽
朝代：宋

鹿门隐士肯浪出，荷蓧丈人行不逢。朝阳昼雨霁复暝，香山无路云重重。
将过孔处士庄闻处士往许昌不果往
作者：刘攽
朝代：宋

鹿门隠士肯浪出，荷莜丈人行不逢。
朝阳昼雨霁復暝，香山无路云重重。
小雨
作者：刘攽
朝代：宋

十日无油云，一春无奔雷。天事不可知，号令于此颓。疾风生梁栋，宇宙如沈灰。惊霆万车走，激裂山石开。此声昔未有，曩意非所猜。况闻波涛音，汹汹千里来。虽无为霖实，犹得驱黄埃。终忧稻粱枯，所济蒿与莱。蛟龙乐盘嬉，既往宁复回。茫然怨云汉，赤日方徘徊。
小雨
作者：刘攽
朝代：宋

十日无油云，一春无奔雷。
天事不可知，号令于此颓。
疾风生梁栋，宇宙如沈灰。
惊霆万车走，激裂山石开。
此声昔未有，曩意非所猜。
况闻波涛音，汹汹千里来。
虽无为霖实，犹得驱黄埃。
终忧稻粱枯，所济蒿与莱。
蛟龙乐盘嬉，既往宁復回。
茫然怨云汉，赤日方徘徊。
小雨
作者：刘攽
朝代：宋

微云兴缥缈，疏雨过森阴。润积衣裳腻，凉生户牖深。尘埃聊洗眼，宇宙快开襟。寂寞城闉暮，归飞见水禽。好风随细雨，萧飒过吾庐。野兴锄瓜后，衡门隐几初。积阴生绿缛，清气袭空虚。耳目遗尘土，还当读我书。宿云留暝色，细雨逼残春。芳树看红湿，垂杨亦翠颦。高风吹燕翼，定水涨鱼鳞。渐恐年华改，桃源忆晋人。
小雨
作者：刘攽
朝代：宋
体裁：七言绝句

烈风呼汹震山林，小雨霏微驻薄阴。南亩旱苗焦欲死，拟将如许号为霖。
小雨·其一
作者：刘攽
朝代：宋
体裁：五言律诗

微云兴缥缈，疏雨过森阴。润积衣裳腻，凉生户牖深。尘埃聊洗眼，宇宙快开襟。寂寞城闉暮，归飞见水禽。
小雨·其三
作者：刘攽
朝代：宋
体裁：五言律诗

宿云留暝色，细雨逼残春。芳树看红湿，垂杨亦翠颦。高风吹燕翼，定水涨鱼鳞。渐恐年华改，桃源忆晋人。
小雨·其二
作者：刘攽
朝代：宋

好风随细雨，萧飒过吾庐。野兴锄瓜后，衡门隐几初。积阴生绿缛，清气袭空虚。耳目遗尘土，还当读我书。
小雨·其二
作者：刘攽
朝代：宋

好风随细雨，萧飒过吾庐。
野兴锄瓜后，衡门隠几初。
积阴生绿缛，清气袭空虚。
耳目遗尘土，还当读我书。
山寺
作者：刘攽
朝代：宋

叠嶂横秋水，招提隐半峰。白云迷到路，晓日自鸣钟。法会樵渔熟，斋时鸟雀慵。试寻方外士，系马就长松。
山寺
作者：刘攽
朝代：宋

迭嶂横秋水，招提隠半峰。
白云迷到路，晓日自鸣钟。
法会樵渔熟，斋时鸟雀慵。
试寻方外士，繫马就长松。
山水屏
作者：刘攽
朝代：宋
体裁：古风

吾家古屏来江南，白昼水墨渍烟岚。我行北方未尝见，众道巫峡仍湘潭。山头老树长参天，水上衰公撑钓船。青蓑拥身稚子眠，得鱼不卖心悠然。久嫌时世趣向狭，颇思种药依林泉。桃源仙家不可到，但愿屏上山水置眼前。
山行
作者：刘攽
朝代：宋
体裁：五言律诗

危涂烦侧足，积水向吹襟。云树参天直，风湍殷地深。翠香秋后草，巧语霁来禽。信美非人境，无为久滞淫。
山阳送王中甫
作者：刘攽
朝代：宋

弱扇避风澜，卑飞岁复单。君行反阊阖，人望接鹓鸾。斋日容台峻，书签策府寒。谁言今昔异，王贡本弹冠。
山阳送王中甫
作者：刘攽
朝代：宋

弱扇避风澜，卑飞岁復单。
君行反阊阖，人望接鹓鸾。
斋日容台峻，书籤策府寒。
谁言今昔异，王贡本弹冠。
岁寒谷·其一
作者：刘攽
朝代：宋

高松含悲风，绿竹带凝雪。碧落翻怒涛，深崖堕寒月。萧条非人境，合沓隐城阙。爽气露草木，精神立毛发。初无隐居迹，似为吾人发。世事谁得捐，相从理营窟。
岁寒谷·其一
作者：刘攽
朝代：宋

高松含悲风，绿竹带凝雪。
碧落翻怒涛，深崖堕寒月。
萧条非人境，合沓隠城阙。
爽气露草木，精神立毛髮。
初无隠居迹，似为吾人发。
世事谁得捐，相从理营窟。
岁寒谷·其二
作者：刘攽
朝代：宋

长松过千尺，好余万丈材。
上有积雪翻，下有清风来。
四时景常好，六月冻不开。
何事吹燕律，独令阳气迴。
岁寒谷·其二
作者：刘攽
朝代：宋

长松过千尺，好馀万丈材。上有积雪翻，下有清风来。四时景常好，六月冻不开。何事吹燕律，独令阳气回。
岁除立春乾祐县献梅
作者：刘攽
朝代：宋

除日应无岁，新春不待年。风光生意里，梅信客情边。冷艳来冰谷，疏风映雪天。不逢江上使，相与竞芳妍。
岁除立春干佑县献梅
作者：刘攽
朝代：宋

除日应无岁，新春不待年。
风光生意裏，梅信客情边。
冷艷来冰谷，疏风映雪天。
不逢江上使，相与竞芳妍。
岳云亭
作者：刘攽
朝代：宋
体裁：七言绝句

四更捧日轮囷势，千里为霖叆叇功。但道无心是真意，任辞幽石起封中。
岳云亭
作者：刘攽
朝代：宋

山外浮云横翠微，海边初日上朝晖。我无小鲁悠悠志，那欲乘风去去飞。上客高吟挥玉麈，佳人半醉舞罗衣。昏鸦独鹤何劳问，合暝投林各有依。槛外连山如合围，尤怜昏旦变清晖。云行骤雨非无事，鸟伴归鸿即倦飞。厌见市朝车马迹，喜看岩谷薜萝衣。尚平毕娶何萧散，千载高风自可依。
岳云亭·其一
作者：刘攽
朝代：宋
体裁：七言律诗

山外浮云横翠微，海边初日上朝晖。我无小鲁悠悠志，那欲乘风去去飞。上客高吟挥玉麈，佳人半醉舞罗衣。昏鸦独鹤何劳问，合暝投林各有依。
岳云亭·其二
作者：刘攽
朝代：宋
体裁：七言律诗

槛外连山如合围，尤怜昏旦变清晖。云行骤雨非无事，鸟伴归鸿即倦飞。厌见市朝车马迹，喜看岩谷薜萝衣。尚平毕娶何萧散，千载高风自可依。
巢湖
作者：刘攽
朝代：宋
体裁：五言律诗

天与水相通，舟行去不穷。无人能缩地，何术可分风。宿雾凝深黑，朝曦浴嫩红。四山千里远，晴晦已难同。
巢湖
作者：刘攽
朝代：宋
体裁：五言律诗

湖势西来迥，川形百道开。中流环岛屿，傍市有楼台。入望苍烟合，凌虚白浪豗。兴来思击楫，惭愧济川才。
巢湖阻风二首
作者：刘攽
朝代：宋

重云迷日月，异县失西东。苦畏连天水，何须竟夕风。微明分白鸟，摇落望青枫。久客嗟留滞，吾生事事同。四月风犹北，湖边气似秋。天时如反置，吾道信淹留。望远还吹帽，憎寒更拥裘。无由开白日，晦暝使人愁。
巢湖阻风二首·其一
作者：刘攽
朝代：宋
体裁：五言律诗

重云迷日月，异县失西东。苦畏连天水，何须竟夕风。微明分白鸟，摇落望青枫。久客嗟留滞，吾生事事同。
巢湖阻风二首·其二
作者：刘攽
朝代：宋
体裁：五言律诗

四月风犹北，湖边气似秋。天时如反置，吾道信淹留。望远还吹帽，憎寒更拥裘。无由开白日，晦暝使人愁。
巢父井
作者：刘攽
朝代：宋

访古慕高远，回首笑流俗。千世得巢父，萧然慨遗躅。古来知生民，满腹所愿足。何为让天下，牛口信为辱。高风渺不嗣，世态日局促。至今西山翁，耻甘首阳粟。爱此盈尺泉，百寻瑩寒玉。迁陵复改邑，缺甃常湛绿。君怀浮云志，尘埃兹可浴。君有冰炭忧，清泠相为沃。长涂接周楚，轩盖密相续。能令贪夫廉，更使贤士勖。岂如汉阴叟，抱瓮伤窘束。我游阻胜概，长谣慰心曲。
巢父井
作者：刘攽
朝代：宋
体裁：古风

访古慕高远，回首笑流俗。千世得巢父，萧然慨遗躅。古来知生民，满腹所愿足。何为让天下，牛口信为辱。高风渺不嗣，世态日局促。至今西山翁，耻甘首阳粟。爱此盈尺泉，百寻莹寒玉。迁陵复改邑，缺甃常湛绿。君怀浮云志，尘埃兹可浴。君有冰炭忧，清泠相为沃。长涂接周楚，轩盖密相续。能令贪夫廉，更使贤士勖。岂如汉阴叟，抱瓮伤窘束。我游阻胜概，长谣慰心曲。
巢父井
作者：刘攽
朝代：宋

访古慕高远，回首笑流俗。
千世得巢父，萧然慨遗躅。
古来知生民，满腹所愿足。
何为让天下，牛口信为辱。
高风渺不嗣，世态日局促。
至今西山翁，耻甘首阳粟。
爱此盈尺泉，百寻莹寒玉。
迁陵復改邑，缺甃常湛绿。
君怀浮云志，尘埃兹可浴。
君有冰炭忧，清泠相为沃。
长涂接周楚，轩盖密相续。
能令贪夫廉，更使贤士勖。
岂如汉阴叟，抱瓮伤窘束。
我游阻胜概，长谣慰心曲。
市朝
作者：刘攽
朝代：宋
体裁：古风

市朝老去无希慕，枕簟秋来觉静便。何事连宵梦颠倒，犹应三世业攀缘。蛲虫饱足尸鬼健，尚寐翻令爱不眠。
平山堂
作者：刘攽
朝代：宋
体裁：诗

危栋层轩不易攀，万峰犹在户庭间。长空未省浮云碍，积翠如遮去鸟还。寡和阳春随白雪，知音流水与高山。吴中辩士嗤枚叟，漫说观涛可慰颜。
平山堂
作者：刘攽
朝代：宋
体裁：诗

吴山不过楚，江水限中间。此地一回首，众峰如可攀。俯看孤鸟没，平视白云还。行子厌长路，秋风聊解颜。
年三十三
作者：刘攽
朝代：宋

年光过眼日复日，世事无成三十三。尚子几时当毕嫁，仓公殊恨不生男。老知尚白书无益，贫作归田计不堪。传剑由来笑逢掖，簿书何必减清谈。
年三十三
作者：刘攽
朝代：宋

年光过眼日復日，世事无成三十三。
尚子几时当毕嫁，仓公殊恨不生男。
老知尚白书无益，贫作归田计不堪。
传剑由来笑逢掖，簿书何必减清谈。
幽居
作者：刘攽
朝代：宋

住处必松竹，经年长自閒。
青苔仍有径，乱石更成山。
饮水却余乐，荷锄谁愧颜。
悠然谢车马，听客到门还。
幽居
作者：刘攽
朝代：宋

住处必松竹，经年长自閒。青苔仍有径，乱石更成山。饮水却馀乐，荷锄谁愧颜。悠然谢车马，听客到门还。
幽州图
作者：刘攽
朝代：宋

鄙夫平居常叹息，蓟门幽都皆绝域。安得猛士守北方，力排敌人复禹绩。田生手携朔漠图，丹书万里之强胡。挂图高堂素壁上，壮或阴山来坐隅。长城迢迢属沧海，古塞历历生黄榆。纵横指顾皆旧物，抚事慨时惊呼。太平壮士多虚死，念君避胡来万里。九关深沉虎豹恶，布衣何由说天子。卷图还君意黯然，咄嗟世事非余耻。
幽州图
作者：刘攽
朝代：宋

鄙夫平居常嘆息，蓟门幽都皆绝域。
安得猛士守北方，力排敌人復禹绩。
田生手携朔漠图，丹书万里之强胡。
挂图高堂素壁上，壮或阴山来坐隅。
长城迢迢属沧海，古塞历历生黄榆。
纵横指顾皆旧物，抚事慨时惊呼。
太平壮士多虚死，念君避胡来万里。
九关深沉虎豹恶，布衣何由说天子。
卷图还君意黯然，咄嗟世事非余耻。
幽谷泉
作者：刘攽
朝代：宋

幼卿初凿琅琊溪，忆当大历六年时。欧阳今疏幽谷泉，复在庆历之六年。两公相望几百载，中间游客常比肩。山神爱惜第一境，邂逅知者方流传。乃知胜事未有尽，可怜岁月犹依然。穿云斸苔色澄澈，宝镜霜刃光蜎蜒。岩前滥觞如可鉴，山下积石还成川。如公好事诚难得，推公此心人莫识。且如泉源在污泥，谁道汲引非人力。作诗刻石歌泉池，欲问何似阳冰题。
幽谷泉
作者：刘攽
朝代：宋

幼卿初凿琅琊溪，忆当大历六年时。
欧阳今疏幽谷泉，復在庆历之六年。
两公相望几百载，中间游客常比肩。
山神爱惜第一境，邂逅知者方流传。
乃知胜事未有尽，可怜岁月犹依然。
穿云斸苔色澄澈，宝镜霜刃光蜎蜒。
岩前滥觞如可鉴，山下积石还成川。
如公好事诚难得，推公此心人莫识。
且如泉源在污泥，谁道汲引非人力。
作诗刻石歌泉池，欲问何似阳冰题。
广陵蒋生死十四年尸犹温有妻子存尝有书自远与其家
作者：刘攽
朝代：宋
体裁：古风

三径积荒草，玉棺不上天。初疑青竹葬，有值吴门仙。妻子同脱屣，衣冠如蜕蝉。何年独鹤归，悲歌城市迁。
庆寿挽诗二首
作者：刘攽
朝代：宋

史占书五鹿，世德活千人。孝养东朝盛，徽音赤管新。濯龙虚望幸，茧馆不知春。历数姜任事，宁如复辟辰。卤簿严仙仗，笳箫去掖门。昼閒长乐卫，春寂灞陵园。壹德诒谋地，群生顾复恩。神游馀仿像，日入际昆崙。
庆寿挽诗二首·其一
作者：刘攽
朝代：宋

史占书五鹿，世德活千人。孝养东朝盛，徽音赤管新。濯龙虚望幸，茧馆不知春。历数姜任事，宁如复辟辰。
庆寿挽诗二首·其一
作者：刘攽
朝代：宋

史占书五鹿，世德活千人。
孝养东朝盛，徽音赤管新。
濯龙虚望幸，茧馆不知春。
历数姜任事，宁如復辟辰。
庆寿挽诗二首·其二
作者：刘攽
朝代：宋

卤簿严仙仗，笳箫去掖门。昼閒长乐卫，春寂灞陵园。壹德诒谋地，群生顾复恩。神游馀仿像，日入际昆崙。
庆寿挽诗二首·其二
作者：刘攽
朝代：宋

卤簿严仙仗，笳箫去掖门。
昼閒长乐卫，春寂灞陵园。
壹德诒谋地，群生顾復恩。
神游余仿像，日入际昆崙。
庵岭渔叟诗
作者：刘攽
朝代：宋
体裁：古风

溪叟厌尘网，移家临水居。开扉对山色，堰水活嘉鱼。蓬棹自相得，笑歌还自如。犹嫌子陵傲，老更就蒲车。
庶几堂
作者：刘攽
朝代：宋

碧草衡门裏，凉天过雨初。
惊秋数甲子，隠几读残书。
近郭多鸣鹤，坳堂可钓鱼。
异方无到客，非是故人疏。
庶几堂
作者：刘攽
朝代：宋

碧草衡门里，凉天过雨初。惊秋数甲子，隐几读残书。近郭多鸣鹤，坳堂可钓鱼。异方无到客，非是故人疏。
建业华藏院此君亭
作者：刘攽
朝代：宋
体裁：七言律诗

何可幽栖无此君，层轩高下绝嚣尘。金声玉色三千士，雪戟蛇矛丈六身。定有霜飙惊长夏，兼疑寒谷近比邻。阿戎风味真难得，好事由来我辈人。
建公挽诗
作者：刘攽
朝代：宋

燕祺欢受福，阳禄痛离灾。胙土乘初载，宾天遽不回。弄璋迷梦幻，壮发变尘埃。唯有华封祝，能宽上圣哀。
建公挽诗
作者：刘攽
朝代：宋

燕祺欢受福，阳禄痛离灾。
胙土乘初载，宾天遽不回。
弄璋迷梦幻，壮髮变尘埃。
唯有华封祝，能宽上圣哀。
引泉
作者：刘攽
朝代：宋
体裁：五言律诗

春池冻已消，泉落白鱼跳。石浅喧鸣玉，沙虚没暗潮。晚寒妨濯足，竟日欲平桥。最爱临波柳，东风万万条。
引泉诗睦州龙兴观老君院作
作者：刘攽
朝代：宋

上嗣位六载，吾宗刺桐川。余来拜旌戟，诏下之明年。是时春三月，绕郭花蝉联。岚盘百万髻，上插黄金钿。授以道士馆，置榻于东偏。满院声碧树，空堂形老仙。本性乐凝澹，及来更慕玄。焚香礼真像，盥手披灵编。新定山角角，乌龙独巉然。除非净晴日，不见苍崖连。上有拿云峰，下有喷壑泉。泉分数十派，落处皆琤潺。寒声入烂醉，聒破西窗眠。支筇起独寻，只在墙东边。呼僮具畚锸，立凿莓苔穿。灇淙一派堕，练带横斜牵。乱石抛落落，寒流响溅溅。狂奴七里濑，缩到疏楹前。跳光泼半散，涌沫飞漩圆。势束三峡拄，泻危孤磴悬。会闻瑶池溜，亦灌朱草田。凫伯弄翠蕊，鸾雏舞丹烟。凌风捩桂舵，隔雾驰犀船。况当玄元家，尝著道德篇。上善可比水，斯文参五千。精灵若在此，肯恶微波传。不拟争滴沥，还应会沦涟。出门后飞箭，合势浮青天。必有学真子，鹿冠秋鹤颜。如龙辅余志，日使疏其源。
引泉诗睦州龙兴观老君院作
作者：刘攽
朝代：宋

上嗣位六载，吾宗刺桐川。
余来拜旌戟，诏下之明年。
是时春三月，绕郭花蝉联。
岚盘百万髻，上插黄金钿。
授以道士馆，置榻于东偏。
满院声碧树，空堂形老仙。
本性乐凝澹，及来更慕玄。
焚香礼真像，盥手披灵编。
新定山角角，乌龙独巉然。
除非浄晴日，不见苍崖连。
上有拏云峰，下有喷壑泉。
泉分数十派，落处皆琤潺。
寒声入烂醉，聒破西窗眠。
支筇起独寻，只在墙东边。
呼僮具畚锸，立凿莓苔穿。
灇淙一派堕，练带横斜牵。
乱石抛落落，寒流响溅溅。
狂奴七里濑，缩到疏楹前。
跳光泼半散，涌沫飞漩圆。
势束三峡拄，泻危孤磴悬。
会闻瑶池溜，亦灌朱草田。
鳬伯弄翠蕊，鸾雏舞丹烟。
凌风捩桂舵，隔雾驰犀船。
况当玄元家，尝着道德篇。
上善可比水，斯文参五千。
精灵若在此，肯恶微波传。
不拟争滴沥，还应会沦涟。
出门后飞箭，合势浮青天。
必有学真子，鹿冠秋鹤颜。
如龙辅余志，日使疏其源。
张六至
作者：刘攽
朝代：宋

君居众人裏，有如珠玉然。
世疑假浑沌，我识真神仙。
独抱潇洒意，不为势利牵。
少留衡门下，谈笑忘吾年。
张六至
作者：刘攽
朝代：宋

君居众人里，有如珠玉然。世疑假浑沌，我识真神仙。独抱潇洒意，不为势利牵。少留衡门下，谈笑忘吾年。
张君以六十九作诗自道其康宁余时年五十九感而自咏
作者：刘攽
朝代：宋

新年五十九，处事觉陈旧。敲石火难停，下坡日如走。诗书本拙画，孔老徒善诱。谁为万乘器，谬享千金帚。尔来专城居，迟暮亦何有。此邦白发人，夫子称祭酒。贫居玩一瓢，健饮轻五斗。愧君十年长，顾已甚蒲柳。方将外形骸，馀事勿挂口。
张君以六十九作诗自道其康宁余时年五十九感而自咏
作者：刘攽
朝代：宋

新年五十九，处事觉陈旧。
敲石火难停，下坡日如走。
诗书本拙画，孔老徒善诱。
谁为万乘器，谬享千金帚。
尔来专城居，迟暮亦何有。
此邦白髮人，夫子称祭酒。
贫居玩一瓢，健饮轻五斗。
愧君十年长，顾已甚蒲柳。
方将外形骸，余事勿挂口。
张比部景真挽诗
作者：刘攽
朝代：宋

埋轮负壮志，持节向炎墟。反户惊殊俗，彤襜岂定居。跕鸢愁瘴雾，断雁哭来书。天理真冥漠，谁能问太虚。五岭瘴疠地，宦游前事存。求为勾漏令，卧念少游言。夫子独不返，壮心谁复论。凄凉大招赋，不见入修门。
张比部景真挽诗·其一
作者：刘攽
朝代：宋
体裁：五言律诗

埋轮负壮志，持节向炎墟。反户惊殊俗，彤襜岂定居。跕鸢愁瘴雾，断雁哭来书。天理真冥漠，谁能问太虚。
张比部景真挽诗·其二
作者：刘攽
朝代：宋

五岭瘴疠地，宦游前事存。求为勾漏令，卧念少游言。夫子独不返，壮心谁复论。凄凉大招赋，不见入修门。
张比部景真挽诗·其二
作者：刘攽
朝代：宋

五岭瘴疠地，宦游前事存。
求为勾漏令，卧念少游言。
夫子独不返，壮心谁復论。
凄凉大招赋，不见入修门。
弹乌
作者：刘攽
朝代：宋

夷羿射赤日，霍然落天衢。独成万世名，皆曰摧九乌。逼仄慨时俗，臂射妨四禺。谁能雏鷇间，计校死与枯。孰谓党频频，莫黑相为徒。何用知雌雄，攫肉争欢呼。控弦非百钧，投丸匪明珠。弃捐不俟时，讵比墉隼诛。矫翼似知机，回空如改图。但使庭户清，何必残尔躯。念无网罗祸，宁当怨除驱。吾庐正深沈，嘉木多桐梧。萋萋映朝阳，会待鸾鹓雏。
弹乌
作者：刘攽
朝代：宋

夷羿射赤日，霍然落天衢。
独成万世名，皆曰摧九乌。
逼仄慨时俗，臂射妨四禺。
谁能鶵鷇间，计校死与枯。
孰谓党频频，莫黑相为徒。
何用知雌雄，攫肉争欢呼。
控弦非百钧，投丸匪明珠。
弃捐不俟时，讵比墉隼诛。
矫翼似知机，回空如改图。
但使庭户清，何必残尔躯。
念无网罗祸，宁当怨除驱。
吾庐正深沈，嘉木多桐梧。
萋萋映朝阳，会待鸾鹓鶵。
归雁
作者：刘攽
朝代：宋

楚水几时绿，归鸿前后闻。江湖久漂泊，南北忍辛勤。意气融融日，声音漠漠云。青冥易凌厉，况复未离群。
归雁
作者：刘攽
朝代：宋

楚水几时绿，归鸿前后闻。
江湖久漂泊，南北忍辛勤。
意气融融日，声音漠漠云。
青冥易凌厉，况復未离群。
得奉世寄诗
作者：刘攽
朝代：宋

江城花柳复残春，每上高楼望所亲。身滞蛮舒谁与语，书来子弟尔成人。老侵须鬓茎茎白，情在篇章字字新。幸有竹林堪纵傲，罢官真作自由身。
得奉世寄诗
作者：刘攽
朝代：宋

江城花柳復残春，每上高楼望所亲。
身滞蛮舒谁与语，书来子弟尔成人。
老侵鬚鬓茎茎白，情在篇章字字新。
幸有竹林堪纵傲，罢官真作自由身。
得杨十七书见报所居近种花木诗
作者：刘攽
朝代：宋

堪忧虽陋巷，寓兴即名园。似得壶公乐，如吹黍谷暄。艳花争献笑，芳草共忘言。近种南轩竹，春来亦有孙。
得杨十七书见报所居近种花木诗
作者：刘攽
朝代：宋

堪忧虽陋巷，寓兴即名园。
似得壶公乐，如吹黍谷暄。
艷花争献笑，芳草共忘言。
近种南轩竹，春来亦有孙。
得江同州和诗后却寄
作者：刘攽
朝代：宋

左辅关河二十城，使车全胜直承明。白头樽酒谙风味，乘兴篇章得性情。苜蓿空肥天骥老，风霜有意皂雕横。惊沙急雪迷秦树，不似山阴一日程。
得江同州和诗后却寄
作者：刘攽
朝代：宋

左辅关河二十城，使车全胜直承明。
白头樽酒谙风味，乘兴篇章得性情。
苜蓿空肥天骥老，风霜有意皂鵰横。
惊沙急雪迷秦树，不似山阴一日程。
復和前韵二首·其一
作者：刘攽
朝代：宋

遗履事悠远，白云飞帝乡。
潜真社寄栎，观化肘生杨。
秀叶髮垂绿，杂英牙变黄。
牺尊与沟断，俗骨尔何望。
復和前韵二首·其二
作者：刘攽
朝代：宋

父老见枯朽，皆从童稚年。
孙枝復秀色，仙事故依然。
巢鹤千龄异，源泉一溉偏。
颇笑海棕陋，崎岖留在绵。
復次前韵
作者：刘攽
朝代：宋

仙游欺缅邈，古事厌增加。
自我新形胜，因之翫物华。
不劳工子劝，无价境天赊。
云构森如画，翚飞势莫遮。
静看梁燕贺，閒听野蜂衙。
曹事初无壅，军声信不譁。
倚栏歌白雪，为客进流霞。
快意凉风起，余欢素月斜。
吴趋应有始，齐难讵为夸。
夏日思王粲，名流得孟嘉。
优游琴八迭，悲壮鼓三挝。
遍看题诗语，飘然自一家。
復雪
作者：刘攽
朝代：宋
体裁：七言律诗

九江旧瘴冬无雪，三峡悲风近有冰。山岳出云寒处处，楼台倚玉照层层。不忧鸿雁飞无力，直畏蛟龙病莫兴。冻酒一杯还自劝，夜窗飘洒读书灯。
忝官
作者：刘攽
朝代：宋

忝官东北藩，老拙复何言。曹事辄付外，客车稀到门。临池看鱼乐，倚杖听禽喧。莫恨三年最，从今长子孙。
忝官
作者：刘攽
朝代：宋

忝官东北藩，老拙復何言。
曹事辄付外，客车稀到门。
临池看鱼乐，倚杖听禽喧。
莫恨三年最，从今长子孙。
怀信驿亭晚望题其楹
作者：刘攽
朝代：宋
体裁：古风

吴樯东风晓来入，楚客齐桡暮去急。行人西，行人东。逢迎送归景不同，夕日春烟一望中。
思归
作者：刘攽
朝代：宋
体裁：五言律诗

扁舟到北郭，屣履向东门。不改蓬蒿陋，犹怜松菊存。因秋动归兴，值物怆离魂。早晚城头月，呼儿坐小轩。
悼杨公缊二首
作者：刘攽
朝代：宋

得君虽恨晚，白发幸前期。分手遂陈迹，晤言成独悲。隙驹得未久，风烛不胜危。讵有修文选，高天可易知。寄书曾未报，题墨宛如新。长路归丹旐，孤儿泣画輴。江湖馀气槩，星月聚精神。冥漠九原上，空将万鬼邻。
悼杨公缊二首·其一
作者：刘攽
朝代：宋

得君虽恨晚，白发幸前期。分手遂陈迹，晤言成独悲。隙驹得未久，风烛不胜危。讵有修文选，高天可易知。
悼杨公缊二首·其一
作者：刘攽
朝代：宋

得君虽恨晚，白髮幸前期。
分手遂陈迹，晤言成独悲。
隙驹得未久，风烛不胜危。
讵有修文选，高天可易知。
悼杨公缊二首·其二
作者：刘攽
朝代：宋

寄书曾未报，题墨宛如新。
长路归丹旐，孤儿泣画輴。
江湖余气槩，星月聚精神。
冥漠九原上，空将万鬼邻。
悼杨公缊二首·其二
作者：刘攽
朝代：宋

寄书曾未报，题墨宛如新。长路归丹旐，孤儿泣画輴。江湖馀气槩，星月聚精神。冥漠九原上，空将万鬼邻。
惠州丰湖
作者：刘攽
朝代：宋

昔在葛稚川，求为勾漏令。丹砂颇易得，罗浮聚仙圣。穷荒非人情，适己自无竞。千岁若须臾，斯人已辽夐。忽闻惠州守，修旧有佳政。涨泉作丰湖，百顷湛明镜。芰荷争秀发，鱼鸟恣潜泳。新畴日已多，耕者乐其盛。高斋面空阔，写影穷绿净。长啸来清风，炎蒸亦无病。勤忧本劭农，爽豁赖怡性。宁须学神仙，岂必谢朝请。明珠还合浦，夙昔人相庆。君有近郭田，足继甘棠咏。
惠州丰湖
作者：刘攽
朝代：宋

昔在葛稚川，求为勾漏令。
丹砂颇易得，罗浮聚仙圣。
穷荒非人情，适己自无竞。
千岁若须臾，斯人已辽敻。
忽闻惠州守，修旧有佳政。
涨泉作丰湖，百顷湛明镜。
芰荷争秀发，鱼鸟恣潜泳。
新畴日已多，耕者乐其盛。
高斋面空阔，写影穷绿凈。
长啸来清风，炎蒸亦无病。
勤忧本劭农，爽豁頼怡性。
宁须学神仙，岂必谢朝请。
明珠还合浦，夙昔人相庆。
君有近郭田，足继甘棠咏。
感事
作者：刘攽
朝代：宋
体裁：七言律诗

误以雄名荐九重，天书待诏未央宫。白衣不召崔亭伯，赋笔犹残亡是公。魂惊晚出芙蓉辇，泪堕春生杨柳风。衰鬓迩来元自白，可堪回首望遗弓。
感怀
作者：刘攽
朝代：宋
体裁：七言绝句

泽雉呼雌日出飞，林鸦失子夜深啼。劳生未尽无生理，外境移心不得齐。
慈孝寺送顾待制次韵和孔舍人
作者：刘攽
朝代：宋
体裁：古风

丈夫老益壮，鬓毛岂知秋。多君志慷慨，不避千里游。跃马过黄河，北视三四州。要官在东序，河图间天球。古来功名人，未就不肯休。譬如凿空使，尚致安石榴。况今南亩民，往往东西流。还定安辑之，千仓仍万辀。
戏作卖雪人歌
作者：刘攽
朝代：宋

北风冱寒红日短，火炉燃薪不知暖。南山阑干雪塞满，连玉叠琼何足算。时移事异不可言，眼看星火垂南天。道傍暍死常比肩，市儿相与赢金钱。彻功有时难久全，物生岂有金石坚。煎汤沸腾在眼前，可得意气长矜权。
戏作卖雪人歌
作者：刘攽
朝代：宋

北风冱寒红日短，火炉燃薪不知暖。
南山阑干雪塞满，连玉迭琼何足算。
时移事异不可言，眼看星火垂南天。
道傍暍死常比肩，市儿相与赢金钱。
彻功有时难久全，物生岂有金石坚。
煎汤沸腾在眼前，可得意气长矜权。
戏谢师直买伊阳田
作者：刘攽
朝代：宋
体裁：七言律诗

雒阳东周苏子贤，兄弟驰说雄当年。一身曾兼六国印，举世皆羞二顷田。君才十倍鬼谷子，期年已出揣摩篇。公侯将相可自致，何竟高蹈伊阳川。
戏题西湖中鱼
作者：刘攽
朝代：宋
体裁：古风

重明水深波洗空，嘉鱼万族连西东。鲲鲕细碎长者惜，赤鲤成就随飞龙。南风吹雨中宵雷，众鳞不去真常才。鲂鱼如玉鲙第一，安得大网相随来。
承天寺翠景亭
作者：刘攽
朝代：宋

一山篁竹间松杉，伏虎犹存居士庵。钟磬有时闻绝壁，渔樵将晚会平潭。薄云未解成春雨，返照偏能破夕岚。我所思人桂林外，凭高惆怅赠双南。松有乔林桂有丛，石梯苔壁兴无穷。快心叠嶂云如扫，会意澄波日正中。修竹缘崖高竦竦，早梅飘雪细珑珑。狂吟大叫青冥外，惊看渔郎下钓筒。
承天寺翠景亭·其一
作者：刘攽
朝代：宋
体裁：七言律诗

一山篁竹间松杉，伏虎犹存居士庵。钟磬有时闻绝壁，渔樵将晚会平潭。薄云未解成春雨，返照偏能破夕岚。我所思人桂林外，凭高惆怅赠双南。
承天寺翠景亭·其二
作者：刘攽
朝代：宋

松有乔林桂有丛，石梯苔壁兴无穷。快心叠嶂云如扫，会意澄波日正中。修竹缘崖高竦竦，早梅飘雪细珑珑。狂吟大叫青冥外，惊看渔郎下钓筒。
承天寺翠景亭·其二
作者：刘攽
朝代：宋

松有乔林桂有丛，石梯苔壁兴无穷。
快心迭嶂云如扫，会意澄波日正中。
修竹缘崖高竦竦，早梅飘雪细珑珑。
狂吟大叫青冥外，惊看渔郎下钓筒。
拟古六首
作者：刘攽
朝代：宋

南辕适郢都，日与冥山背。重生与徇名，夙昔不相待。藜羹采薇蕨，芰制兰为佩。游乐天地间，安知一身外。麒麟斗大荒，日食星见沬。夷齐饿西山，咨嗟尔胡罪。泽陂生芙蕖，映此蒲与荷。彼美不可逢，忧心涕滂沲。行乐在及时，株林起酣歌。欢宴未渠央，国门拥干戈。巫臣视不悟，室家婴祸罗。谋己既不忠，孰能为君多。赵王飞龙驾，翱翔羾天关。尘土暂反顾，金玉高如山。自喻固适志，超遥亡愧颜。安知马服子，军破不得还。前亡四十万，后复围邯郸。虚盈固天理，循环乃无端。觉寐已不殊，何况百岁间。嗟嗟道傍子，万金非所安。秦昭登西山，慕与火帝游。颓林刊乔木，诏世为博筹。富贵良未厌，夸谩岂知尤。投龟诟苍苍，楚灵轻九州。涂穷乾溪旁，众散不可留。徘徊饿山泽，觉失涓人畴。新王固有命，玉衣被累囚。嵯峨三神山，浩荡仙圣游。金台冠绝景，玉果垂千秋。龙伯日已侵，巨鳌幸无忧。波涛各一隅，但见云气浮。跂予望可及，隐约清浅流。大帆交问津，长风辄回舟。不怨道路邅，所悲到无由。世主自甘心，仙者非有求。老莱隐穷楚，因与时世隔。暮归怪车辙，夜起避山泽。若人不可见，况肯低颜色。安知丛台下，一旦三千客。西边竟不还，嗟哉少良画。
拟古六首·其一
作者：刘攽
朝代：宋

南辕适郢都，日与冥山背。重生与徇名，夙昔不相待。藜羹采薇蕨，芰制兰为佩。游乐天地间，安知一身外。麒麟斗大荒，日食星见沬。夷齐饿西山，咨嗟尔胡罪。
拟古六首·其一
作者：刘攽
朝代：宋

南辕适郢都，日与冥山背。
重生与徇名，夙昔不相待。
藜羹采薇蕨，芰制兰为佩。
游乐天地间，安知一身外。
麒麟鬬大荒，日食星见沬。
夷齐饿西山，咨嗟尔胡罪。
拟古六首·其三
作者：刘攽
朝代：宋

赵王飞龙驾，翱翔羾天关。尘土暂反顾，金玉高如山。自喻固适志，超遥亡愧颜。安知马服子，军破不得还。前亡四十万，后复围邯郸。虚盈固天理，循环乃无端。觉寐已不殊，何况百岁间。嗟嗟道傍子，万金非所安。
拟古六首·其三
作者：刘攽
朝代：宋

赵王飞龙驾，翱翔羾天关。
尘土暂反顾，金玉高如山。
自喻固适志，超遥亡愧颜。
安知马服子，军破不得还。
前亡四十万，后復围邯郸。
虚盈固天理，循环乃无端。
觉寐已不殊，何况百岁间。
嗟嗟道傍子，万金非所安。
拟古六首·其二
作者：刘攽
朝代：宋
体裁：古风

泽陂生芙蕖，映此蒲与荷。彼美不可逢，忧心涕滂沲。行乐在及时，株林起酣歌。欢宴未渠央，国门拥干戈。巫臣视不悟，室家婴祸罗。谋己既不忠，孰能为君多。
拟古六首·其五
作者：刘攽
朝代：宋

嵯峨三神山，浩荡仙圣游。金台冠绝景，玉果垂千秋。龙伯日已侵，巨鳌幸无忧。波涛各一隅，但见云气浮。跂予望可及，隐约清浅流。大帆交问津，长风辄回舟。不怨道路邅，所悲到无由。世主自甘心，仙者非有求。
拟古六首·其五
作者：刘攽
朝代：宋

嵯峨三神山，浩荡仙圣游。
金台冠绝景，玉果垂千秋。
龙伯日已侵，巨鳌幸无忧。
波涛各一隅，但见云气浮。
跂予望可及，隠约清浅流。
大帆交问津，长风辄回舟。
不怨道路邅，所悲到无由。
世主自甘心，仙者非有求。
拟古六首·其六
作者：刘攽
朝代：宋

老莱隐穷楚，因与时世隔。暮归怪车辙，夜起避山泽。若人不可见，况肯低颜色。安知丛台下，一旦三千客。西边竟不还，嗟哉少良画。
拟古六首·其六
作者：刘攽
朝代：宋

老莱隠穷楚，因与时世隔。
暮归怪车辙，夜起避山泽。
若人不可见，况肯低颜色。
安知丛台下，一旦三千客。
西边竟不还，嗟哉少良画。
拟古六首·其四
作者：刘攽
朝代：宋

秦昭登西山，慕与火帝游。颓林刊乔木，诏世为博筹。富贵良未厌，夸谩岂知尤。投龟诟苍苍，楚灵轻九州。涂穷乾溪旁，众散不可留。徘徊饿山泽，觉失涓人畴。新王固有命，玉衣被累囚。
拟古六首·其四
作者：刘攽
朝代：宋

秦昭登西山，慕与火帝游。
颓林刊乔木，诏世为博筹。
富贵良未厌，夸谩岂知尤。
投龟诟苍苍，楚灵轻九州。
涂穷干溪旁，众散不可留。
徘徊饿山泽，觉失涓人畴。
新王固有命，玉衣被纍囚。
挽丁元珍
作者：刘攽
朝代：宋

颜驷縻三省，君山困六安。
宦游俱邂逅，行路正艰难。
去水争还壑，凝霜苦败兰。
唯余青简在，时为拂尘看。
挽丁元珍
作者：刘攽
朝代：宋

颜驷縻三省，君山困六安。宦游俱邂逅，行路正艰难。去水争还壑，凝霜苦败兰。唯馀青简在，时为拂尘看。
挽冯当世母朱太君
作者：刘攽
朝代：宋

郡封家邑盛，羹遗主恩频。所以令勤贵，由来得孟邻。文轩空旧事，吊鹤怪来嫔。摇落千山暮，陔兰不复春。躬绩维公父，平反在不疑。荣兼綵衣养，孝著白华诗。黄发全天寿，遗风盛女师。画輀丹旐远，宁记鹿车时。
挽冯当世母朱太君·其一
作者：刘攽
朝代：宋

郡封家邑盛，羹遗主恩频。所以令勤贵，由来得孟邻。文轩空旧事，吊鹤怪来嫔。摇落千山暮，陔兰不复春。
挽冯当世母朱太君·其一
作者：刘攽
朝代：宋

郡封家邑盛，羹遗主恩频。
所以令勤贵，由来得孟邻。
文轩空旧事，弔鹤怪来嫔。
摇落千山暮，陔兰不復春。
挽冯当世母朱太君·其二
作者：刘攽
朝代：宋

躬绩维公父，平反在不疑。
荣兼綵衣养，孝着白华诗。
黄髮全天寿，遗风盛女师。
画輀丹旐远，宁记鹿车时。
挽冯当世母朱太君·其二
作者：刘攽
朝代：宋

躬绩维公父，平反在不疑。荣兼綵衣养，孝著白华诗。黄发全天寿，遗风盛女师。画輀丹旐远，宁记鹿车时。
挽刁景纯二首
作者：刘攽
朝代：宋

承明通佚老，仁智远归居。门下无留客，灯前不废书。舞筵交履舄，倚杖及田庐。以此为家事，忘年八十馀。延陵君子墓，南极老人星。自古称遗爱，斯文重典刑。一生隆许与，五福最康宁。逝矣俱陈迹，临风祇涕零。
挽刁景纯二首·其一
作者：刘攽
朝代：宋

承明通佚老，仁智远归居。
门下无留客，灯前不废书。
舞筵交履舄，倚杖及田庐。
以此为家事，忘年八十余。
挽刁景纯二首·其一
作者：刘攽
朝代：宋

承明通佚老，仁智远归居。门下无留客，灯前不废书。舞筵交履舄，倚杖及田庐。以此为家事，忘年八十馀。
挽刁景纯二首·其二
作者：刘攽
朝代：宋
体裁：五言律诗

延陵君子墓，南极老人星。自古称遗爱，斯文重典刑。一生隆许与，五福最康宁。逝矣俱陈迹，临风祇涕零。
挽卢通议
作者：刘攽
朝代：宋

射策兰成岁，归全韦相年。聪明百龄事，冠带五朝贤。赐几元知止，临雍尚缺然。秋风正摇落，哀挽向新阡。山东推望族，泉室閟归真。善政馀谈舌，清风在缙绅。薤晞无复露，草弱漫栖尘。赖有传家庆，光华列世臣。
挽卢通议·其一
作者：刘攽
朝代：宋
体裁：五言律诗

射策兰成岁，归全韦相年。聪明百龄事，冠带五朝贤。赐几元知止，临雍尚缺然。秋风正摇落，哀挽向新阡。
挽卢通议·其二
作者：刘攽
朝代：宋

山东推望族，泉室閟归真。
善政余谈舌，清风在缙绅。
薤晞无復露，草弱漫栖尘。
頼有传家庆，光华列世臣。
挽卢通议·其二
作者：刘攽
朝代：宋

山东推望族，泉室閟归真。善政馀谈舌，清风在缙绅。薤晞无复露，草弱漫栖尘。赖有传家庆，光华列世臣。
挽孔经父二首
作者：刘攽
朝代：宋

乡里东南秀，衣冠伯仲贤。先鸣俱中隽，竞爽故无前。朔雪凋华萼，炎风急逝川。斗间占紫气，应复在龙渊。往昔方闻策，中间五谏书。直绳无废墨，利刃必投虚。任重生何薄，年长恨有馀。悲君虽视草，不及马相如。
挽孔经父二首·其一
作者：刘攽
朝代：宋

乡里东南秀，衣冠伯仲贤。先鸣俱中隽，竞爽故无前。朔雪凋华萼，炎风急逝川。斗间占紫气，应复在龙渊。
挽孔经父二首·其一
作者：刘攽
朝代：宋

乡里东南秀，衣冠伯仲贤。
先鸣俱中隽，竞爽故无前。
朔雪凋华萼，炎风急逝川。
斗间占紫气，应復在龙渊。
挽孔经父二首·其二
作者：刘攽
朝代：宋

往昔方闻策，中间五谏书。
直绳无废墨，利刃必投虚。
任重生何薄，年长恨有余。
悲君虽视草，不及马相如。
挽孔经父二首·其二
作者：刘攽
朝代：宋

往昔方闻策，中间五谏书。直绳无废墨，利刃必投虚。任重生何薄，年长恨有馀。悲君虽视草，不及马相如。
挽宋司空丞相二首
作者：刘攽
朝代：宋

斗枢齐七政，鼎铉象三公。文武兼人际，安危注意同。规随馀故事，止足畅高风。他日云台画，依然想窦融。蜜印加泉室，哀箫去国门。降龙严冕服，画鹿并车轓。山甫中兴业，臧孙既殁言。定应天壤内，长与日星存。
挽宋司空丞相二首·其一
作者：刘攽
朝代：宋

斗枢齐七政，鼎铉象三公。
文武兼人际，安危注意同。
规随余故事，止足畅高风。
他日云台画，依然想窦融。
挽宋司空丞相二首·其一
作者：刘攽
朝代：宋

斗枢齐七政，鼎铉象三公。文武兼人际，安危注意同。规随馀故事，止足畅高风。他日云台画，依然想窦融。
挽宋司空丞相二首·其二
作者：刘攽
朝代：宋
体裁：五言律诗

蜜印加泉室，哀箫去国门。降龙严冕服，画鹿并车轓。山甫中兴业，臧孙既殁言。定应天壤内，长与日星存。
挽故相国尚书令忠献公
作者：刘攽
朝代：宋

四转更注意，两朝公受遗。大明开日月，全德冠皋夔。已悟骑箕事，犹馀罢市悲。太常难纪绩，天语诏丰碑。意气万夫望，衣冠八尺身。有为悲凤鸟，不作画麒麟。馀烈周宗近，英威汉相真。召棠终勿剪，昼锦仰乡人。殄瘁虚人望，哀荣备宠章。畴功萧相国，异数郭汾阳。鼎实宵无味，阶星昼陨光。惟应文考庙，万岁共丞尝。
挽故相国尚书令忠献公·其一
作者：刘攽
朝代：宋

四转更注意，两朝公受遗。
大明开日月，全德冠皋夔。
已悟骑箕事，犹余罢市悲。
太常难纪绩，天语诏丰碑。
挽故相国尚书令忠献公·其一
作者：刘攽
朝代：宋

四转更注意，两朝公受遗。大明开日月，全德冠皋夔。已悟骑箕事，犹馀罢市悲。太常难纪绩，天语诏丰碑。
挽故相国尚书令忠献公·其三
作者：刘攽
朝代：宋
体裁：五言律诗

殄瘁虚人望，哀荣备宠章。畴功萧相国，异数郭汾阳。鼎实宵无味，阶星昼陨光。惟应文考庙，万岁共丞尝。
挽故相国尚书令忠献公·其二
作者：刘攽
朝代：宋

意气万夫望，衣冠八尺身。
有为悲凤鸟，不作画麒麟。
余烈周宗近，英威汉相真。
召棠终勿剪，昼锦仰乡人。
挽故相国尚书令忠献公·其二
作者：刘攽
朝代：宋

意气万夫望，衣冠八尺身。有为悲凤鸟，不作画麒麟。馀烈周宗近，英威汉相真。召棠终勿剪，昼锦仰乡人。
挽杜祁公太师二首
作者：刘攽
朝代：宋

孤童迨耆老，仕郡至三公。任重仍长道，材全信永终。时推子房智，人识伯夷风。存殁哀荣礼，千秋谁与同。赤舄三师贵，诸公百里封。旧勋兼注意，馀事寄明农。哀动襄阳市，悲残郑国舂。空馀灵寿赐，无复见临雍。
挽杜祁公太师二首·其一
作者：刘攽
朝代：宋
体裁：五言律诗

孤童迨耆老，仕郡至三公。任重仍长道，材全信永终。时推子房智，人识伯夷风。存殁哀荣礼，千秋谁与同。
挽杜祁公太师二首·其二
作者：刘攽
朝代：宋

赤舄三师贵，诸公百里封。
旧勋兼注意，余事寄明农。
哀动襄阳市，悲残郑国舂。
空余灵寿赐，无復见临雍。
挽杜祁公太师二首·其二
作者：刘攽
朝代：宋

赤舄三师贵，诸公百里封。旧勋兼注意，馀事寄明农。哀动襄阳市，悲残郑国舂。空馀灵寿赐，无复见临雍。
挽王正仲母永寿太君
作者：刘攽
朝代：宋

天锡期颐寿，恩疏石窌封。母仪兼事事，子贵亦重重。归旐沧江水，新阡翠岭松。曾参无所系，不待禄千钟。平日南陔养，诸公为美谈。儿啼因戏綵，羹遗复调甘。盛事一知十，修龄百与三。青乌传吉卜，乔木蔼相参。
挽王正仲母永寿太君·其一
作者：刘攽
朝代：宋
体裁：五言律诗

天锡期颐寿，恩疏石窌封。母仪兼事事，子贵亦重重。归旐沧江水，新阡翠岭松。曾参无所系，不待禄千钟。
挽王正仲母永寿太君·其二
作者：刘攽
朝代：宋

平日南陔养，诸公为美谈。儿啼因戏綵，羹遗复调甘。盛事一知十，修龄百与三。青乌传吉卜，乔木蔼相参。
挽王正仲母永寿太君·其二
作者：刘攽
朝代：宋

平日南陔养，诸公为美谈。
儿啼因戏綵，羹遗復调甘。
盛事一知十，修龄百与三。
青乌传吉卜，乔木蔼相参。
挽胡元夫母寿安县太君二首
作者：刘攽
朝代：宋

应妪金琛社，桓釐邑致膰。母仪真盛德，禄养现兴门。尚想君羹遗，那悲口泽存。苍山松梓暮，吊鹤去翩翻。清德畏人知，传家赖母慈。何时丹桂擢，相戒白华诗。戏綵欢无极，藏舟事密移。千钟已不暨，后日可胜悲。
挽胡元夫母寿安县太君二首·其一
作者：刘攽
朝代：宋

应妪金琛社，桓釐邑致膰。母仪真盛德，禄养现兴门。尚想君羹遗，那悲口泽存。苍山松梓暮，吊鹤去翩翻。
挽胡元夫母寿安县太君二首·其一
作者：刘攽
朝代：宋

应妪金琛社，桓釐邑致膰。
母仪真盛德，禄养现兴门。
尚想君羹遗，那悲口泽存。
苍山松梓暮，弔鹤去翩翻。
挽胡元夫母寿安县太君二首·其二
作者：刘攽
朝代：宋

清德畏人知，传家赖母慈。何时丹桂擢，相戒白华诗。戏綵欢无极，藏舟事密移。千钟已不暨，后日可胜悲。
挽胡元夫母寿安县太君二首·其二
作者：刘攽
朝代：宋

清德畏人知，传家頼母慈。
何时丹桂擢，相戒白华诗。
戏綵欢无极，藏舟事密移。
千钟已不暨，后日可胜悲。
挽胡太傅二首
作者：刘攽
朝代：宋

州来推博物，伯始贵中庸。论道宜黄发，铭功遍景钟。龙门馀旧客，马鬣怅新封。后世瞻遗德，南山万丈峰。路车申伯去，白马庾公归。殄瘁人相吊，哀歌露易晞。石麟森立木，蜜印锁泉扉。絮酒惭徐孺，回看旅雁飞。
挽胡太傅二首·其一
作者：刘攽
朝代：宋

州来推博物，伯始贵中庸。论道宜黄发，铭功遍景钟。龙门馀旧客，马鬣怅新封。后世瞻遗德，南山万丈峰。
挽胡太傅二首·其一
作者：刘攽
朝代：宋

州来推博物，伯始贵中庸。
论道宜黄髮，铭功遍景钟。
龙门余旧客，马鬣怅新封。
后世瞻遗德，南山万丈峰。
挽胡太傅二首·其二
作者：刘攽
朝代：宋

路车申伯去，白马庾公归。殄瘁人相吊，哀歌露易晞。石麟森立木，蜜印锁泉扉。絮酒惭徐孺，回看旅雁飞。
挽胡太傅二首·其二
作者：刘攽
朝代：宋

路车申伯去，白马庾公归。
殄瘁人相弔，哀歌露易晞。
石麟森立木，蜜印锁泉扉。
絮酒惭徐孺，回看旅雁飞。
挽苏明允二首
作者：刘攽
朝代：宋

季子才无敌，桓公义有馀。空悲武儋石，犹得茂陵书。郢路营魂远，江源气象虚。康成宜有后，正使大门闾。汉仪绵蕝盛，周谥竹书存。益以春秋法，因知皇帝尊。百年当绝笔，诸子谢微言。诗礼终谁及，贤良萃一门。
挽苏明允二首·其一
作者：刘攽
朝代：宋

季子才无敌，桓公义有余。
空悲武儋石，犹得茂陵书。
郢路营魂远，江源气象虚。
康成宜有后，正使大门闾。
挽苏明允二首·其一
作者：刘攽
朝代：宋

季子才无敌，桓公义有馀。空悲武儋石，犹得茂陵书。郢路营魂远，江源气象虚。康成宜有后，正使大门闾。
挽苏明允二首·其二
作者：刘攽
朝代：宋
体裁：五言律诗

汉仪绵蕝盛，周谥竹书存。益以春秋法，因知皇帝尊。百年当绝笔，诸子谢微言。诗礼终谁及，贤良萃一门。
挽西京左藏使石太保二首
作者：刘攽
朝代：宋

勇掷诸生笔，终乘使者车。家声唯孝谨，将略亦诗书。鹤发遗荣始，泷冈卜兆初。谬承公叔荐，曾未撇衣裾。青绶股肱守，毳衣方伯监。威名真落落，硕望自岩岩。道远年如待，才长志尚缄。家多二千石，会见集门凡。
挽西京左藏使石太保二首·其一
作者：刘攽
朝代：宋

勇掷诸生笔，终乘使者车。家声唯孝谨，将略亦诗书。鹤发遗荣始，泷冈卜兆初。谬承公叔荐，曾未撇衣裾。
挽西京左藏使石太保二首·其一
作者：刘攽
朝代：宋

勇掷诸生笔，终乘使者车。
家声唯孝谨，将略亦诗书。
鹤髮遗荣始，泷冈卜兆初。
谬承公叔荐，曾未撇衣裾。
挽西京左藏使石太保二首·其二
作者：刘攽
朝代：宋
体裁：五言律诗

青绶股肱守，毳衣方伯监。威名真落落，硕望自岩岩。道远年如待，才长志尚缄。家多二千石，会见集门凡。
挽韩侍郎夫人范郡君
作者：刘攽
朝代：宋

名卿俱令族，庆善集清门。佩玉师柔训，称诗得妇言。已嗟封马鬣，不待归鱼轩。从此公侯事，凄凉属采蘩。夫尊因受郡，子贵亦通朝。象服违偕老，幽宫不复朝。长川空滚滚，落叶自飘飘。哀挽青郊道，悲风送大招。
挽韩侍郎夫人范郡君·其一
作者：刘攽
朝代：宋
体裁：五言律诗

名卿俱令族，庆善集清门。佩玉师柔训，称诗得妇言。已嗟封马鬣，不待归鱼轩。从此公侯事，凄凉属采蘩。
挽韩侍郎夫人范郡君·其二
作者：刘攽
朝代：宋

夫尊因受郡，子贵亦通朝。象服违偕老，幽宫不复朝。长川空滚滚，落叶自飘飘。哀挽青郊道，悲风送大招。
挽韩侍郎夫人范郡君·其二
作者：刘攽
朝代：宋

夫尊因受郡，子贵亦通朝。
象服违偕老，幽宫不復朝。
长川空滚滚，落叶自飘飘。
哀挽青郊道，悲风送大招。
故人谢师厚刻唐贤淳于先生墓诗于善谑驿系语其后刻石后二年师厚去世明年余过善谑驿读诗悲之因作淳于墓诗又题二韵追悼师厚平生忘形善谑莫逆惟师厚为然也
作者：刘攽
朝代：宋
体裁：五言绝句

故人坟宿草，翰墨想遗风。善谑知君意，何伤睿武公。
效白公诗
作者：刘攽
朝代：宋

不得起厌心，厌便住不得。不得作恋想，恋即去不适。厌生憎疾业，对面为怨贼。恋结贪著因，转脚落沈惑。上士体自然，知慧金刚力。中人勤埽除，补阙塞瑕隙。行莫到门返，饥莫看人食。欲验齐死生，且觑居官职。默坐念逝者，身存至头白。起行观病者，身健有馀力。出门视劳者，身閒免事役。入乡阅贫者，身足饱衣食。寓形天地间，幸已不失职。奈何不自休，汲汲复戚戚。大鹏弥九区，转动恐逼窄。鹪鹩巢一枝，随意翻羽翼。驰光无停留，驷马方过隙。君看北邙山，贵贱一真宅。
效白公诗·其一
作者：刘攽
朝代：宋

不得起厌心，厌便住不得。
不得作恋想，恋即去不适。
厌生憎疾业，对面为怨贼。
恋结贪着因，转脚落沈惑。
上士体自然，知慧金刚力。
中人勤埽除，补阙塞瑕隙。
行莫到门返，饥莫看人食。
欲验齐死生，且觑居官职。
效白公诗·其一
作者：刘攽
朝代：宋

不得起厌心，厌便住不得。不得作恋想，恋即去不适。厌生憎疾业，对面为怨贼。恋结贪著因，转脚落沈惑。上士体自然，知慧金刚力。中人勤埽除，补阙塞瑕隙。行莫到门返，饥莫看人食。欲验齐死生，且觑居官职。
效白公诗·其二
作者：刘攽
朝代：宋

默坐念逝者，身存至头白。
起行观病者，身健有余力。
出门视劳者，身閒免事役。
入乡阅贫者，身足饱衣食。
寓形天地间，幸已不失职。
奈何不自休，汲汲復戚戚。
大鹏弥九区，转动恐逼窄。
鹪鹩巢一枝，随意翻羽翼。
驰光无停留，驷马方过隙。
君看北邙山，贵贱一真宅。
效白公诗·其二
作者：刘攽
朝代：宋

默坐念逝者，身存至头白。起行观病者，身健有馀力。出门视劳者，身閒免事役。入乡阅贫者，身足饱衣食。寓形天地间，幸已不失职。奈何不自休，汲汲复戚戚。大鹏弥九区，转动恐逼窄。鹪鹩巢一枝，随意翻羽翼。驰光无停留，驷马方过隙。君看北邙山，贵贱一真宅。
效韦苏州古调诗
作者：刘攽
朝代：宋
体裁：古风

于人无旧新，相见常为欢。本不作崖岸，中亦非断刓。宾僚自了事，县邑无旷官。岂惟竞勉力，退亦绝閒言。观者以为稀，不自知其然。吾闻西方说，夙世常有缘。将此会中人，厚德无雠怨。文人讳异术，且以儒事论。孔圣不可及，孟氏固所尊。轲云创业易，成功则在天。乃知古今士，无有能与贤。达人同众人，不肯妄自专。
斫冰词
作者：刘攽
朝代：宋
体裁：七言绝句

楚客斫冰行苦难，清音愁绝逼人寒。凭君与制水仙操，传入湘灵宝瑟弹。
新作西池呈王守
作者：刘攽
朝代：宋
体裁：古风

清源注长波，萦回十里内。泓澄鉴群物，杂细分毛介。旱岁未尝减，隆冬方可爱。传云五龙旧，疑有神物在。惜此去人近，久随荆棘废。赏心一朝同，版筑四面会。凿池两汉集，抗榭群山对。种花渐成蹊，栽竹俄自倍。荷芰入四邻，鸥鸟盈千辈。鱼游明镜中，人语红尘外。眷兹仁智乐，况乃登临最。沧浪欢濯缨，药饵劝飞盖。讼閒固材胜，神逸自形泰。愿言载笔间，屡得从公迈。
新居
作者：刘攽
朝代：宋

举世同逆旅，此身那拙谋。趣营容膝地，适似种瓜侯。药饵扶多病，躬耕强隐忧。弹冠仍应客，车马肯淹留。
新居
作者：刘攽
朝代：宋

举世同逆旅，此身那拙谋。
趣营容膝地，适似种瓜侯。
药饵扶多病，躬耕强隠忧。
弹冠仍应客，车马肯淹留。
新广柏悦堂后轩作七言
作者：刘攽
朝代：宋
体裁：七言律诗

南荣曝日足娱客，北牖来风亦在予。聊以维摩开丈室，便知陶令爱吾庐。神龟大蔡昂头际，泽雉名翚矫翼初。戏问庭前双古柏，阅人无算我谁如。
新开湖上待潜珠不出偶书戏孙莘老二首
作者：刘攽
朝代：宋

贝阙藏珠安在哉，九渊深绝若为媒。风波可畏且归去，漫道扁舟湖上来。合浦因人去不还，隋侯未值报恩年。欲凭泉客传微信，夜久凉风月满川。
新开湖上待潜珠不出偶书戏孙莘老二首·其一
作者：刘攽
朝代：宋
体裁：七言绝句

贝阙藏珠安在哉，九渊深绝若为媒。风波可畏且归去，漫道扁舟湖上来。
新开湖上待潜珠不出偶书戏孙莘老二首·其二
作者：刘攽
朝代：宋
体裁：七言绝句

合浦因人去不还，隋侯未值报恩年。欲凭泉客传微信，夜久凉风月满川。
新晴
作者：刘攽
朝代：宋

青苔满地初晴后，绿树无人昼梦余。唯有南风旧相识，偷开门户又翻书。
新晴
作者：刘攽
朝代：宋

青苔满地初晴后，绿树无人昼梦馀。唯有南风旧相熟，径开门户又翻书。朝阳升空天气新，荒郊落叶寒纷纷。溪源流潦不可渡，知是蜀山前日云。
新晴·其一
作者：刘攽
朝代：宋

青苔满地初晴后，绿树无人昼梦余。
唯有南风旧相熟，径开门户又翻书。
新晴·其一
作者：刘攽
朝代：宋

青苔满地初晴后，绿树无人昼梦馀。唯有南风旧相熟，径开门户又翻书。
新晴·其二
作者：刘攽
朝代：宋
体裁：七言绝句

朝阳升空天气新，荒郊落叶寒纷纷。溪源流潦不可渡，知是蜀山前日云。
新月
作者：刘攽
朝代：宋

稍见桑榆上，还沈河汉西。
气凉知露白，天阔见星低。
静色余帘额，回光射鸟栖。
城乌偏可恨，到晓不休啼。
新月
作者：刘攽
朝代：宋

稍见桑榆上，还沈河汉西。气凉知露白，天阔见星低。静色馀帘额，回光射鸟栖。城乌偏可恨，到晓不休啼。
新滩行
作者：刘攽
朝代：宋

巴江之水西南来，峡束川壅声若雷。瞿唐五月不敢下，滟滪中流大如马。风波虽恶石不去，太古以来怨行者。君不见前日巴山复摧裂，万仞臬兀江中绝。孟冬水涸石角见，上流下流尽精铁。当时长年皆有语，后来艰危从此数。上天设险知为谁，但恐妨人如滟滪。
新滩行
作者：刘攽
朝代：宋

巴江之水西南来，峡束川壅声若雷。
瞿唐五月不敢下，滟滪中流大如马。
风波虽恶石不去，太古以来怨行者。
君不见前日巴山復摧裂，万仞臬兀江中绝。
孟冬水涸石角见，上流下流尽精铁。
当时长年皆有语，后来艰危从此数。
上天设险知为谁，但恐妨人如滟滪。
新燕
作者：刘攽
朝代：宋
体裁：七言绝句

主人恩厚与相依，画栋危檐昼启扉。岂是有心希鹄雁，众雏成就即归飞。
新雁
作者：刘攽
朝代：宋

南飞洞庭雁，稍复过衡阳。宇宙同为客，春秋各异方。边尘犹处处，杀气苦苍苍。恐有伤弓翮，哀鸣少稻粱。
新雁
作者：刘攽
朝代：宋

南飞洞庭雁，稍復过衡阳。
宇宙同为客，春秋各异方。
边尘犹处处，杀气苦苍苍。
恐有伤弓翮，哀鸣少稻粱。
新雁
作者：刘攽
朝代：宋
体裁：七言绝句

水生巴峡春始秀，叶下洞庭秋已高。去雁来鸿多少日，羁人搔首看江涛。
方仕致仕
作者：刘攽
朝代：宋

在家出家古有此，方仕致仕吾自嗤。晏眠足当几杖赐，散发每从田野期。息交便尔宾客绝，省事何说课最为。山涛非隐亦非吏，仲元不惠仍不夷。
方仕致仕
作者：刘攽
朝代：宋

在家出家古有此，方仕致仕吾自嗤。
晏眠足当几杖赐，散髮每从田野期。
息交便尔宾客绝，省事何说课最为。
山涛非隠亦非吏，仲元不惠仍不夷。
旅舍不寐作回文四句
作者：刘攽
朝代：宋
体裁：古风

定云浮黑月，惊风触巢鸟。暝灯客单寝，短梦恨迟晓。
旅馆
作者：刘攽
朝代：宋
体裁：七言绝句

满月还成破镜飞，流萤清露夜依依。弄儿看织无穷乐，咫尺嵩云不得归。
既和宋君佳篇因取加字韵中所未用者别为十二韵
作者：刘攽
朝代：宋

板筑废已久，楼居仍可嗟。
敢辞才不逮，何说智无涯。
史例同新作，民谣异刺奢。
栋梁虹夭矫，轩槛兽盘拏。
万室瞻华宇，千兵拥建牙。
浮云生柱础，杲日透窗纱。
明灭穿林水，稠重覆堑花。
长空指去鹭，过雨乱鸣蛙。
屡获诗人赋，时纡长者车。
荐觞凝缥白，谐语缪壶龃。
隠吏容攀桂，终更遽及瓜。
多惭双鬓雪，萧飒对文緺。
既和宋君佳篇因取加字韵中所未用者别为十二韵
作者：刘攽
朝代：宋

板筑废已久，楼居仍可嗟。敢辞才不逮，何说智无涯。史例同新作，民谣异刺奢。栋梁虹夭矫，轩槛兽盘拿。万室瞻华宇，千兵拥建牙。浮云生柱础，杲日透窗纱。明灭穿林水，稠重覆堑花。长空指去鹭，过雨乱鸣蛙。屡获诗人赋，时纡长者车。荐觞凝缥白，谐语缪壶龃。隐吏容攀桂，终更遽及瓜。多惭双鬓雪，萧飒对文緺。
日晚
作者：刘攽
朝代：宋
体裁：五言律诗

清秋来早晚，落日正萧然。稍见林外水，独听风际蝉。牛羊暝知道，墟落远生烟。岁事看禾黍，方知沮溺贤。
日晚步过孙监丞
作者：刘攽
朝代：宋
体裁：五言律诗

夕阳喧鸟雀，幽径入蓬蒿。于此兴不浅，行吟殊未劳。市朝移俗态，麋鹿共吾曹。稍稍钟声暝，林梢白月高。
早春怀都下
作者：刘攽
朝代：宋

沈滞幕府官，三见春华换。早闻知命言，岂敢窃自叹。樗老谢彫刻，铅钝缪锤锻。幸兹省文书，聊以骑款段。乡闾越南北，弟侄稍婚冠。蔼蔼西掖垣，哲兄秉天翰。悠悠思者怀，历历念可看。仰视归飞鸿，何当为我伴。
早春怀都下
作者：刘攽
朝代：宋

沈滞幕府官，三见春华换。
早闻知命言，岂敢窃自嘆。
樗老谢雕刻，铅钝缪锤锻。
幸兹省文书，聊以骑款段。
乡闾越南北，弟侄稍婚冠。
蔼蔼西掖垣，哲兄秉天翰。
悠悠思者怀，历历念可看。
仰视归飞鸿，何当为我伴。
早春郊外
作者：刘攽
朝代：宋

满城尘土无穷极，出郭风烟顿扫除。春浅暗泉流脉脉，日长归雁影疏疏。强将拙计仍谋野，等复劳生愧荷锄。安得面山临水地，种花移竹一茅庐。
早春郊外
作者：刘攽
朝代：宋

满城尘土无穷极，出郭风烟顿扫除。
春浅暗泉流脉脉，日长归雁影疏疏。
强将拙计仍谋野，等復劳生愧荷锄。
安得面山临水地，种花移竹一茅庐。
早行
作者：刘攽
朝代：宋

东方未明天紫色，凉风吹空声恻恻。
船人起语鸟奋翼，兼葭茫茫江水白。
石潭转旋蛟龙窟，岩壁冥蒙虎豹迹。
生存古木数十围，老死悬藤百余尺。
民生有为俱事役，岂独羁人不遑息。
商歌浊酒聊慰怀，君不见仲尼旅人常接淅。
早行
作者：刘攽
朝代：宋

东方未明天紫色，凉风吹空声恻恻。船人起语鸟奋翼，兼葭茫茫江水白。石潭转旋蛟龙窟，岩壁冥蒙虎豹迹。生存古木数十围，老死悬藤百馀尺。民生有为俱事役，岂独羁人不遑息。商歌浊酒聊慰怀，君不见仲尼旅人常接淅。
早行
作者：刘攽
朝代：宋
体裁：五言律诗

山鸟相呼曙，樯乌自指南。健看帆席满，坐数舳舻衔。水阔蛟龙舞，鱼肥鹳鹤贪。阵云浓似墨，送雨向湘潭。
昆山
作者：刘攽
朝代：宋
体裁：古风

兹山本无玉，而有昆丘名。若人东南秀，遂驰终古声。蓝田亦若初，荆山高不倾。嗟嗟九原骨，千年不重生。
春寒
作者：刘攽
朝代：宋

越罗裁衫春服新，寒炉委灰无复温。夭桃著花红满槛，弱柳吹线青映门。岂知天事有反覆，假借专物矜馀恩。平明雪片白似玉，败裘死灰仍纷纷。女桑吐叶蚕欲生，东郊草绿方趣耕。玄冥欺人人弗信，百虫奋蛰雷已惊。沈阴驱除坐可待，白日隐隐浮云外。清明东风零雨频，晓来料峭寒著人。人言天事不可测，欲回暮春成早春。花红柳绿皆自若，一气变化宜有神。漆园老人惜光景，求术却老无声影。忽闻春有再韶时，亦觉身当还壮境。花前一酌心熏然，敢道朱颜非少年。
春寒·其一
作者：刘攽
朝代：宋

越罗裁衫春服新，寒炉委灰无复温。夭桃著花红满槛，弱柳吹线青映门。岂知天事有反覆，假借专物矜馀恩。平明雪片白似玉，败裘死灰仍纷纷。女桑吐叶蚕欲生，东郊草绿方趣耕。玄冥欺人人弗信，百虫奋蛰雷已惊。沈阴驱除坐可待，白日隐隐浮云外。
春寒·其一
作者：刘攽
朝代：宋

越罗裁衫春服新，寒炉委灰无復温。
夭桃着花红满槛，弱柳吹线青映门。
岂知天事有反覆，假借专物矜余恩。
平明雪片白似玉，败裘死灰仍纷纷。
女桑吐叶蚕欲生，东郊草绿方趣耕。
玄冥欺人人弗信，百虫奋蛰雷已惊。
沈阴驱除坐可待，白日隠隠浮云外。
春寒·其二
作者：刘攽
朝代：宋

清明东风零雨频，晓来料峭寒着人。
人言天事不可测，欲回暮春成早春。
花红柳绿皆自若，一气变化宜有神。
漆园老人惜光景，求术却老无声影。
忽闻春有再韶时，亦觉身当还壮境。
花前一酌心熏然，敢道朱颜非少年。
春寒·其二
作者：刘攽
朝代：宋

清明东风零雨频，晓来料峭寒著人。人言天事不可测，欲回暮春成早春。花红柳绿皆自若，一气变化宜有神。漆园老人惜光景，求术却老无声影。忽闻春有再韶时，亦觉身当还壮境。花前一酌心熏然，敢道朱颜非少年。
春日
作者：刘攽
朝代：宋

春波淫淫泉脉清，揵菑作担芳草生。
女桑柔弱欲动色，落枝投斧声敲铿。
山前一雨杏花白，布谷来往相和鸣。
秋韆繫树径路熟，童稚翁妪欢逢迎。
田家此乐世岂知，人生所急食与衣。
计谋虽拙日有效，筋力无余身得为。
春日
作者：刘攽
朝代：宋

春波淫淫泉脉清，揵菑作担芳草生。女桑柔弱欲动色，落枝投斧声敲铿。山前一雨杏花白，布谷来往相和鸣。鞦韆系树径路熟，童稚翁妪欢逢迎。田家此乐世岂知，人生所急食与衣。计谋虽拙日有效，筋力无馀身得为。
春日凉榭寄戴大临
作者：刘攽
朝代：宋
体裁：古风

老去苦无悰，春还暂真赏。念无俗虑侵，得以山林往。寻幽喜人远，习静憎禽响。东风日暄和，触事全胜尚。
春日登楼
作者：刘攽
朝代：宋

水国春归晚，晴楼旅望赊。青丝垂地柳，白朵出墙花。听鸟参人语，看云任帽斜。沧浪殊不极，春色故无涯。野性耽章句，春容看旅愁。眼前都俗物，天外倚高楼。芳草茫茫绿，清淮？？流。片云还欲雨，怅望恐花休。
春日登楼·其一
作者：刘攽
朝代：宋
体裁：五言律诗

水国春归晚，晴楼旅望赊。青丝垂地柳，白朵出墙花。听鸟参人语，看云任帽斜。沧浪殊不极，春色故无涯。
春日登楼·其二
作者：刘攽
朝代：宋

野性耽章句，春容看旅愁。眼前都俗物，天外倚高楼。芳草茫茫绿，清淮？？流。片云还欲雨，怅望恐花休。
春日登楼·其二
作者：刘攽
朝代：宋
体裁：五言律诗

野性耽章句，春容看旅愁。眼前都俗物，天外倚高楼。芳草茫茫绿，清淮��流。片云还欲雨，怅望恐花休。
春日登楼·其二
作者：刘攽
朝代：宋

野性耽章句，春容看旅愁。
眼前都俗物，天外倚高楼。
芳草茫茫绿，清淮𣺻𣺻流。
片云还欲雨，怅望恐花休。
春日野次
作者：刘攽
朝代：宋

溪云晴漠漠，野日昼阴阴。燕翼飞高下，花房乱浅深。和风快吹面，净水喜清心。极目伤千里，曾无枫树林。
春日野次
作者：刘攽
朝代：宋

溪云晴漠漠，野日昼阴阴。
燕翼飞高下，花房乱浅深。
和风快吹面，浄水喜清心。
极目伤千里，曾无枫树林。
春葺所居
作者：刘攽
朝代：宋
体裁：古风

贫贱智不远，终年谋一身。北堂甫成冬，西轩已送春。开窗纳清风，扫地祛凝尘。今是觉昨非，会意成日新。一悟蓬荜兴，寄言当世人。时事亦寒暑，无为迷旧津。
春阴
作者：刘攽
朝代：宋
体裁：五言律诗

峡云春易雨，水国暮多风。原草萋萋绿，林花淡淡红。清江晚寒外，落景半晴空。物色怜新燕，归怀目去鸿。
春雪早朝和沈编校
作者：刘攽
朝代：宋

晓寒初怪客衣重，隐约钟声长乐宫。出户万家横雪里，止车双阙秀云中。退朝禁柳迎人绿，寓直庭花向日红。纵使著书嘲尚白，会应华发兆非熊。
春雪早朝和沈编校
作者：刘攽
朝代：宋

晓寒初怪客衣重，隠约钟声长乐宫。
出户万家横雪裏，止车双阙秀云中。
退朝禁柳迎人绿，寓直庭花向日红。
纵使着书嘲尚白，会应华髮兆非熊。
昭君怨戏赠
作者：刘攽
朝代：宋

武皇听歌长太息，倾城不难难绝色。
连娟修嫮果自得，三十六宫宠无敌。
君不见孝宣既没王业衰，优游时事牵文辞。
延寿丹青最叵信，无盐侍侧捐毛施。
此时昭君去宫掖，边风侵肌雪满碛。
穹庐旃墙烧𤑺蠡，琵琶怨思胡笳悲。
犹怜敌情不消歇，子孙累世称阏氏。
传闻汉宫翻可愁，纨扇绿衣长信秋。
燕啄皇孙两悽恻，当时无事成深仇。
覆杯反水难再收，深渊瞬息为高丘。
尘沙萧条猛虎塞，边民独记和亲侯。
昭君怨戏赠
作者：刘攽
朝代：宋

武皇听歌长太息，倾城不难难绝色。连娟脩嫭果自得，三十六宫宠无敌。君不见孝宣既没王业衰，优游时事牵文辞。延寿丹青最叵信，无盐侍侧捐毛施。此时昭君去宫掖，边风侵肌雪满碛。穹庐旃墙烧？蠡，琵琶怨思胡笳悲。犹怜敌情不消歇，子孙累世称阏氏。传闻汉宫翻可愁，纨扇绿衣长信秋。燕啄皇孙两悽恻，当时无事成深仇。覆杯反水难再收，深渊瞬息为高丘。尘沙萧条猛虎塞，边民独记和亲侯。
昭君怨戏赠
作者：刘攽
朝代：宋
体裁：古风

武皇听歌长太息，倾城不难难绝色。连娟脩嫭果自得，三十六宫宠无敌。君不见孝宣既没王业衰，优游时事牵文辞。延寿丹青最叵信，无盐侍侧捐毛施。此时昭君去宫掖，边风侵肌雪满碛。穹庐旃墙烧�蠡，琵琶怨思胡笳悲。犹怜敌情不消歇，子孙累世称阏氏。传闻汉宫翻可愁，纨扇绿衣长信秋。燕啄皇孙两悽恻，当时无事成深仇。覆杯反水难再收，深渊瞬息为高丘。尘沙萧条猛虎塞，边民独记和亲侯。
昼眠
作者：刘攽
朝代：宋

熏风四月树阴合，无事高眠昼漏长。
觉后已疑人世改，起看林影上东墙。
昼眠
作者：刘攽
朝代：宋

薰风四月树阴合，无事高眠昼漏长。觉后已疑人世改，起看林影上东墙。
晁美叔前寄知字韵诗别求予诗既已和前篇因复用前韵作一篇寄晁
作者：刘攽
朝代：宋

促轸危弦音最悲，伤心那得世人知。由来入室升堂者，意在高山流水时。与子径为竹林宴，到今长记角弓诗。文昌近极官清贵，不负羔羊及素丝。
晁美叔前寄知字韵诗别求予诗既已和前篇因復用前韵作一篇寄晁
作者：刘攽
朝代：宋

促轸危絃音最悲，伤心那得世人知。
由来入室升堂者，意在高山流水时。
与子径为竹林宴，到今长记角弓诗。
文昌近极官清贵，不负羔羊及素丝。
晒书
作者：刘攽
朝代：宋
体裁：五言律诗

幽事随时有，移书晒日华。囊开鱼蠹字，眼晕石榴花。病忘多三箧，劳心愧五车。赐书仍有品，前辈羡吾家。
晓晴入荐福院
作者：刘攽
朝代：宋
体裁：七言绝句

日照庭除上下光，雪残乔木碧苍苍。空无鸟雀随人语，散漫风烟驻佛香。
晓起东园
作者：刘攽
朝代：宋
体裁：五言律诗

禽鸣知欲曙，野客自晨兴。春草生三径，朝光下九层。园林问圃老，笋蕨待岩僧。即此甘幽屏，趋时要未能。
晚归
作者：刘攽
朝代：宋

古木号蝉鸦乱栖，凉风稍稍袭人衣。高楼鼓角悲秋意，小市渔樵竞夕晖。虽有簿书容暇豫，强从宾旅复来归。闭门跃马俱人事，吾道何能问是非。
晚归
作者：刘攽
朝代：宋

古木号蝉鸦乱栖，凉风稍稍袭人衣。
高楼鼓角悲秋意，小市渔樵竞夕晖。
虽有簿书容暇豫，强从宾旅復来归。
闭门跃马俱人事，吾道何能问是非。
晚归望月
作者：刘攽
朝代：宋

落日隐城头，深林已微暝。相携步明月，诘曲穿缭径。稍稍归鸟栖，四风乱钟磬。
晚归望月
作者：刘攽
朝代：宋

落日隠城头，深林已微暝。
相携步明月，诘曲穿缭径。
稍稍归鸟栖，四风乱钟磬。
晚春登楼
作者：刘攽
朝代：宋

川原自不改，春事已畴昔。众芳生晚绿，远树森重碧。流莺歇复歌，乳燕飞暂息。对酒独慷慨，惜无同心客。
晚春登楼
作者：刘攽
朝代：宋

川原自不改，春事已畴昔。
众芳生晚绿，远树森重碧。
流鶑歇復歌，乳燕飞暂息。
对酒独慷慨，惜无同心客。
晚步
作者：刘攽
朝代：宋
体裁：五言律诗

日没城阴合，人归草露凉。浅池宜短艇，高树倚胡床。清啸激秋气，孤吟留月光。敢言吾独善，鱼鸟正相忘。
晚步寄徐从道
作者：刘攽
朝代：宋
体裁：古风

日夕兴颇适，逍遥步城隅。连峰苍翠间，决沟见平湖。鸟去一何逸，白云与之俱。太虚自无碍，真意宁有拘。春华白蔼蔼，欣欣动群枯。园畦亦成趣，嫩绿荣寒蔬。思君昨相语，水木西山居。况此天气新，田野多欢娱。注想已自尔，念归定何如。
晚泊长芦赠南来邻船
作者：刘攽
朝代：宋

沿溯同一川，风波情岂别。维舟暂相从，销忧自怡悦。明发南北飞，离怀更秦越。
晚泊长芦赠南来邻船
作者：刘攽
朝代：宋

沿遡同一川，风波情岂别。
维舟暂相从，销忧自怡悦。
明发南北飞，离怀更秦越。
晚行
作者：刘攽
朝代：宋
体裁：五言律诗

天阔西曛久，风多客语闻。九江秋落水，三峡暮归云。饮啄鸥相并，归飞鹤不群。湘潭早摇落，稍稍怅平分。
晚起
作者：刘攽
朝代：宋
体裁：古风

黄昏就枕日午眠，入春夜短常独然。不嫌时世欲无觉，每为身谋私自怜。梦为嘉鱼潜九渊，梦为飞鸟翔高天。喜来寝觉了不辨，安知此兴非神仙。
晚过西湖
作者：刘攽
朝代：宋

落日微雨好，浮云近水多。空濛乱林树，涵泳著星河。赏极兴不尽，迹归心更过。犹须明月夜，濯足弄金波。
晚过西湖
作者：刘攽
朝代：宋

落日微雨好，浮云近水多。
空蒙乱林树，涵泳着星河。
赏极兴不尽，迹归心更过。
犹须明月夜，濯足弄金波。
晦日自荐福泛舟泊女郎台下又泛东湖
作者：刘攽
朝代：宋
体裁：五言律诗

雪解寒生水，平湖照眼新。扁舟徐送客，绝境渐无人。径草芳菲浅，沙禽羽翼驯。佳辰数携酒，晦日已疑春。
晨兴
作者：刘攽
朝代：宋

宿露寒犹重，升曦旦尚昏。高秋凋众木，百里见平原。水涸看鱼族，田收长稻孙。冥山不可望，那复更南辕。
晨兴
作者：刘攽
朝代：宋

宿露寒犹重，升曦旦尚昏。
高秋凋众木，百里见平原。
水涸看鱼族，田收长稻孙。
冥山不可望，那復更南辕。
晨至后园
作者：刘攽
朝代：宋

白露晨已重，晚花秋正繁。城阴到少息，林下寂无喧。圃老能呼鹤，樵奴竞戏猿。山林何异此，机事复谁存。
晨至后园
作者：刘攽
朝代：宋

白露晨已重，晚花秋正繁。
城阴到少息，林下寂无喧。
圃老能呼鹤，樵奴竞戏猿。
山林何异此，机事復谁存。
晨起
作者：刘攽
朝代：宋

断角续鸣钟，惜时春已空。晓星犹伴月，早雨不禁风。眠食须颐老，衣冠强自公。庭阴全绿色，无复见残红。
晨起
作者：刘攽
朝代：宋

断角续鸣钟，惜时春已空。
晓星犹伴月，早雨不禁风。
眠食须颐老，衣冠强自公。
庭阴全绿色，无復见残红。
晨起汴上口占寄韩玉汝
作者：刘攽
朝代：宋

戍鼓邻鸡催启关，繁星未坠重愁颜。云含雪意朝寒外，河带冰光曙色间。去远不堪登灞涘，言归时复念东山。梁台客在文章盛，修竹何当复共攀。
晨起汴上口占寄韩玉汝
作者：刘攽
朝代：宋

戍鼓邻鸡催启关，繁星未坠重愁颜。
云含雪意朝寒外，河带冰光曙色间。
去远不堪登灞涘，言归时復念东山。
梁台客在文章盛，修竹何当復共攀。
景德寺河沙院饯苏安上知泰州刘元忠河北都运分题得无字
作者：刘攽
朝代：宋

今朝一樽酒，聊与故人俱。非复少年日，深惊别意殊。燕云低朔漠，楚水向江湖。报国不一事，出门成异涂。腾鳞安浩荡，隽翼就虚无。应笑白头老，闭关方据梧。
景德寺河沙院饯苏安上知泰州刘元忠河北都运分题得无字
作者：刘攽
朝代：宋

今朝一樽酒，聊与故人俱。
非復少年日，深惊别意殊。
燕云低朔漠，楚水向江湖。
报国不一事，出门成异涂。
腾鳞安浩荡，隽翼就虚无。
应笑白头老，闭关方据梧。
景潮亭
作者：刘攽
朝代：宋

泽国水遥远，归舟亭短长。他方向夕景，此地正朝阳。物色桑榆上，风波凫雁行。临流问渔父，好在濯沧浪。
景潮亭
作者：刘攽
朝代：宋

泽国水遥远，归舟亭短长。
他方向夕景，此地正朝阳。
物色桑榆上，风波鳬雁行。
临流问渔父，好在濯沧浪。
暂之霅上留别一二兄弟
作者：刘攽
朝代：宋
体裁：五言律诗

回首嗟行役，吟诗怆物华。西风凋木叶，客子去天涯。日暮看边雁，江秋见海槎。重阳谁对酒，野菊自开花。
暑行
作者：刘攽
朝代：宋

憩马道傍舍，解衣仍伫立。四檐庇阴凉，萧萧风气入。虽云茅茨陋，枕簟亦自给。已胜鞍马间，筋力苦倦急。田野归去来，馀年犹可及。赤日成畏途，相与逃热行。中宵寝不安，两舍鸡初鸣。据鞍寝梦间，堕策忽自惊。官身跨官马，倦？奈有程。愧负田野翁，安稳眠到明。
暑行·其一
作者：刘攽
朝代：宋

憩马道傍舍，解衣仍伫立。
四檐庇阴凉，萧萧风气入。
虽云茅茨陋，枕簟亦自给。
已胜鞍马间，筋力苦倦急。
田野归去来，余年犹可及。
暑行·其一
作者：刘攽
朝代：宋

憩马道傍舍，解衣仍伫立。四檐庇阴凉，萧萧风气入。虽云茅茨陋，枕簟亦自给。已胜鞍马间，筋力苦倦急。田野归去来，馀年犹可及。
暑行·其二
作者：刘攽
朝代：宋

赤日成畏途，相与逃热行。
中宵寝不安，两舍鷄初鸣。
据鞍寝梦间，堕策忽自惊。
官身跨官马，倦𠙆奈有程。
愧负田野翁，安稳眠到明。
暑行·其二
作者：刘攽
朝代：宋

赤日成畏途，相与逃热行。中宵寝不安，两舍鸡初鸣。据鞍寝梦间，堕策忽自惊。官身跨官马，倦？奈有程。愧负田野翁，安稳眠到明。
暑行·其二
作者：刘攽
朝代：宋
体裁：古风

赤日成畏途，相与逃热行。中宵寝不安，两舍鸡初鸣。据鞍寝梦间，堕策忽自惊。官身跨官马，倦�奈有程。愧负田野翁，安稳眠到明。
曲阜宣圣庙夫子手植桧二首
作者：刘攽
朝代：宋

秀色拿空四十围，问年今已倍千斯。移根信假杓关力，息荫宁无煖席时。文字鲁恭经改观，履綦钟意想攀枝。季孙亦自誉佳树，漫负甘棠蔽芾诗。伐树商丘去被围，似于庭桧特勤斯。禹腰尧颡应遗魄，柏叶松身异曩时。恭梓二三千学士，爱棠四十六孙枝。摄衣下马低回久，更就清风一诵诗。
曲阜宣圣庙夫子手植桧二首·其一
作者：刘攽
朝代：宋

秀色拏空四十围，问年今已倍千斯。
移根信假杓关力，息荫宁无暖席时。
文字鲁恭经改观，履綦钟意想攀枝。
季孙亦自誉佳树，漫负甘棠蔽芾诗。
曲阜宣圣庙夫子手植桧二首·其一
作者：刘攽
朝代：宋

秀色拿空四十围，问年今已倍千斯。移根信假杓关力，息荫宁无煖席时。文字鲁恭经改观，履綦钟意想攀枝。季孙亦自誉佳树，漫负甘棠蔽芾诗。
曲阜宣圣庙夫子手植桧二首·其二
作者：刘攽
朝代：宋
体裁：七言律诗

伐树商丘去被围，似于庭桧特勤斯。禹腰尧颡应遗魄，柏叶松身异曩时。恭梓二三千学士，爱棠四十六孙枝。摄衣下马低回久，更就清风一诵诗。
曹司封诗
作者：刘攽
朝代：宋

自我胜冠带，日闻乡党议。
意嫌风俗衰，长老俱喻利。
缅怀千岁士，未谓今昔替。
果哉曹大夫，高度跨一世。
人皆竞锥刀，趋走候形势。
强能弋公侯，弱或丐奴婢。
而公独长往，亦岂恶富贵。
顾当拯颓波，且以伸吾义。
昔在天圣中，太后犹称制。
桓桓谏议公，正色风宪地。
王室依老臣，萧墙屏奸计。
一麾竟谪守，褒赠身后事。
至今诵遗烈，每雪义士涕。
天伦见霜标，粲粲真难弟。
大雅贵老成，春秋有凡例。
吾将编野史，着述二公志。
直清先伯夷，退静后季次。
愿为得者规，不使达者愧。
曹司封诗
作者：刘攽
朝代：宋

自我胜冠带，日闻乡党议。意嫌风俗衰，长老俱喻利。缅怀千岁士，未谓今昔替。果哉曹大夫，高度跨一世。人皆竞锥刀，趋走候形势。强能弋公侯，弱或丐奴婢。而公独长往，亦岂恶富贵。顾当拯颓波，且以伸吾义。昔在天圣中，太后犹称制。桓桓谏议公，正色风宪地。王室依老臣，萧墙屏奸计。一麾竟谪守，褒赠身后事。至今诵遗烈，每雪义士涕。天伦见霜标，粲粲真难弟。大雅贵老成，春秋有凡例。吾将编野史，著述二公志。直清先伯夷，退静后季次。愿为得者规，不使达者愧。
曾鲁公挽诗
作者：刘攽
朝代：宋

扶阳诗礼乐，丞相始安车。世祚公之鲁，门风行在书。三朝推帝赍，九叙见民馀。古有骑箕事，今知定不虚。云台存画像，毕陌想遗风。文彩阶符在，仪型岳镇空。考终方备福，言念始为忠。今日缁衣美，能明善善功。南公工说谶，故老笔通灵。本自符千运，宜然享百龄。嵩高雄作镇，河润溢为荥。考卜佳城处，无须石椁铭。
曾鲁公挽诗·其一
作者：刘攽
朝代：宋

扶阳诗礼乐，丞相始安车。
世祚公之鲁，门风行在书。
三朝推帝赍，九叙见民余。
古有骑箕事，今知定不虚。
曾鲁公挽诗·其一
作者：刘攽
朝代：宋

扶阳诗礼乐，丞相始安车。世祚公之鲁，门风行在书。三朝推帝赍，九叙见民馀。古有骑箕事，今知定不虚。
曾鲁公挽诗·其三
作者：刘攽
朝代：宋
体裁：五言律诗

南公工说谶，故老笔通灵。本自符千运，宜然享百龄。嵩高雄作镇，河润溢为荥。考卜佳城处，无须石椁铭。
曾鲁公挽诗·其二
作者：刘攽
朝代：宋
体裁：五言律诗

云台存画像，毕陌想遗风。文彩阶符在，仪型岳镇空。考终方备福，言念始为忠。今日缁衣美，能明善善功。
月夜吹箫
作者：刘攽
朝代：宋

长路见秋月，空江连夜明。吹箫不能寐，举酒递相倾。贾客或垂泪，羁人多失声。湘弦苦沉绝，曲尽一含情。
月夜吹箫
作者：刘攽
朝代：宋

长路见秋月，空江连夜明。
吹箫不能寐，举酒递相倾。
贾客或垂泪，羁人多失声。
湘絃苦沉绝，曲尽一含情。
有怀北归
作者：刘攽
朝代：宋
体裁：五言律诗

江汉不宜秋，羁人北望愁。帝乡从此去，楚水正东流。竟日悲鶗鴂，长歌倚蒯缑。天边两黄鹄，那肯为人留。
望九华山
作者：刘攽
朝代：宋

初行江南道，山水皆可爱。
忽见九华峰，瑰奇又堪怪。
去之百余里，青翠若无类。
羣山特微茫，屹起视其背。
初疑楚人剑，真能倚天外。
快意入浮云，耻令白日晦。
又如羣游龙，垂胡饮江濑。
俯仰令人惊，顷刻千万态。
未知灊与霍，何能配嵩岱。
得无失其真，吾为古人悔。
山中多良田，泉源得灌溉。
颇思藏其间，将家事耕耒。
尘氛未决往，暂若观画绘。
日暮飞鸟还，临风久儓儗。
望九华山
作者：刘攽
朝代：宋

初行江南道，山水皆可爱。忽见九华峰，瑰奇又堪怪。去之百馀里，青翠若无类。群山特微茫，屹起视其背。初疑楚人剑，真能倚天外。快意入浮云，耻令白日晦。又如群游龙，垂胡饮江濑。俯仰令人惊，顷刻千万态。未知灊与霍，何能配嵩岱。得无失其真，吾为古人悔。山中多良田，泉源得灌溉。颇思藏其间，将家事耕耒。尘氛未决往，暂若观画绘。日暮飞鸟还，临风久儓儗。
望华山
作者：刘攽
朝代：宋
体裁：五言律诗

荆山连太华，青翠望难分。岭首明新旭，山腰暝白云。玉攒光自照，波荡势成文。应接宁知倦，清辉远送君。
望庐山
作者：刘攽
朝代：宋

苍山去郭三十里，日暮云收独立时。应是尘埃能眯眼，几人曾有望山诗。
望庐山
作者：刘攽
朝代：宋

苍山去郭三十里，日暮云收独立时。
应是尘埃能瞇眼，几人曾有望山诗。
望荆山
作者：刘攽
朝代：宋

宿云收叠岭，初日上危岑。黤黮千重黛，光芒一线金。秋高怨摇落，野旷快登临。谁怪欣然乐，山林慰此心。
望荆山
作者：刘攽
朝代：宋

宿云收迭岭，初日上危岑。
黤黮千重黛，光芒一线金。
秋高怨摇落，野旷快登临。
谁怪欣然乐，山林慰此心。
朝回
作者：刘攽
朝代：宋

朝回还闭户，讲彻复观书。重禄争消得，微躯且自如。俗情矜不及，生理付无馀。寂嘿怀张挚，淹留苦魏渠。
朝回
作者：刘攽
朝代：宋

朝回还闭户，讲彻復观书。
重禄争消得，微躯且自如。
俗情矜不及，生理付无余。
寂嘿怀张挚，淹留苦魏渠。
末伏
作者：刘攽
朝代：宋
体裁：七言绝句

火流渐近桑榆上，秋气新从阊阖来。每岁长安犹暑热，内官相属赐冰回。
杂兴
作者：刘攽
朝代：宋

阿嫫年八十，睢盱事妆饰。仍夸少年日，自谓美无敌。与子不同时，寥落复异域。人事虽万殊，近者犹可测。颓颜与白头，何日好颜色。
杂兴
作者：刘攽
朝代：宋

阿嫫年八十，睢盱事粧饰。
仍夸少年日，自谓美无敌。
与子不同时，寥落復异域。
人事虽万殊，近者犹可测。
颓颜与白头，何日好颜色。
杂咏四首
作者：刘攽
朝代：宋

众树日改色，凉风下萧森。乔柯无定枝，存叶非旧阴。白露变凝霜，百芳从此侵。代谢不暂稽，盛衰理相寻。悬虫自包藏，弃巢绝来禽。徘徊苍苔地，万籁成哀音。短日不能永，月华代扬辉。暝暗来四隅，稍复清影随。迢迢河汉章，天毕前南箕。簸扬蹇无成，掩兔今亦时。苍苍城隅草，地势元有在。凉风西北来，摇扤色已坏。天运正消杀，高明彼先罪。安见中国葵，浅智亦足赖。疾风吼篱端，啸呼随叱吸。翻翻走地叶，衮衮强相及。重门忽开扉，蟋蟀如有入。飞蓬自无根，邂逅暂相集。万生共冯寓，智愚因妄执。区区古今士，陈迹更缀缉。是非竟何常，得一已漏十。岁晏莽无成，白头抱书泣。
杂咏四首·其一
作者：刘攽
朝代：宋
体裁：古风

众树日改色，凉风下萧森。乔柯无定枝，存叶非旧阴。白露变凝霜，百芳从此侵。代谢不暂稽，盛衰理相寻。悬虫自包藏，弃巢绝来禽。徘徊苍苔地，万籁成哀音。
杂咏四首·其三
作者：刘攽
朝代：宋

苍苍城隅草，地势元有在。凉风西北来，摇扤色已坏。天运正消杀，高明彼先罪。安见中国葵，浅智亦足赖。
杂咏四首·其三
作者：刘攽
朝代：宋

苍苍城隅草，地势元有在。
凉风西北来，摇扤色已坏。
天运正消杀，高明彼先罪。
安见中国葵，浅智亦足頼。
杂咏四首·其二
作者：刘攽
朝代：宋

短日不能永，月华代扬辉。暝暗来四隅，稍复清影随。迢迢河汉章，天毕前南箕。簸扬蹇无成，掩兔今亦时。
杂咏四首·其二
作者：刘攽
朝代：宋

短日不能永，月华代扬辉。
暝暗来四隅，稍復清影随。
迢迢河汉章，天毕前南箕。
簸扬蹇无成，掩兔今亦时。
杂咏四首·其四
作者：刘攽
朝代：宋
体裁：古风

疾风吼篱端，啸呼随叱吸。翻翻走地叶，衮衮强相及。重门忽开扉，蟋蟀如有入。飞蓬自无根，邂逅暂相集。万生共冯寓，智愚因妄执。区区古今士，陈迹更缀缉。是非竟何常，得一已漏十。岁晏莽无成，白头抱书泣。
杂讽
作者：刘攽
朝代：宋
体裁：七言律诗

阳武旧恩惟丙吉，中兴同学有严遵。封侯会自酬阴德，物色终应访故人。可在介推怀怨望，深疑咎犯亦逡巡。刚肠独有屠羊说，称义孤高无与邻。
杂诗
作者：刘攽
朝代：宋

重生世所同，徇利良独愚。嗟彼纬萧子，安事千金珠。沈身九重渊，脱死骊龙胡。得失觉寐间，危哉悲矣夫。九方焉知祥，梱也终奚如。虽同国君仓，乃在渠公衢。馁也命使然，颜原亦多娱。荆山有奇璞，贵乃和氏俦。连城讵云多，一视以为优。携挈向都市，光彩倾天球。虽无指瑕累，顾得千金售。惊诧遽自反，闭匿成千秋。岂忘待时意，欲往仍迟留。凡目陋至宝，后生异前修。苍蝇矧多变，珉石仍先收。万一人我欺，永为神物羞。樊迟请学稼，尼父已深愠。安知连城守，榷酤殿最问。周公无彝酒，用是垂大训。愿得烹弘羊，耕织始安分。龙伯钓鳌时，连六方自快。事缘贪饵起，上帝独何罪。土疆日侵削，形躯仍眚杀。才馀数十丈，尚足令人骇。寄言诤毕人，努力事机械。何当大荒野，与尔竞行迈。齐有梁丘据，晋有乐王鲋。据能爱晏婴，鲋欲残叔誉。二臣嬖两朝，事君为悦豫。景有尚贤志，据逆以为助。平失宥善心，鲋乃速其去。毋以据为贤，易地则同趣。丈夫处世间，必有遇不遇。岂无觉者乎，正色君亦悟。区区嬖幸徒，何忍就朋附。伯夷饿首阳，太公封营丘。同时海滨人，将老归西周。世故莽难量，后王异前修。徒让千乘邦，不如畜阴谋。良知命分然，何怨复何尤。尘埃采薇诗，益使夸者羞。自兹奸雄人，日日希公侯。虚舟适谁迕，飘瓦殊暂然。忮心自无怨，岂必绝世贤。握火欲提人，唾空不至天。一心抱区区，万事长可怜。佚女处瑶台，丰肌艳皎皎。端令鸩为媒，告我以不好。犹豫令人悲，自悔辩不早。如何问雄鸠，佻巧岂可道。野人构茅茨，栎柱樗作栋。不意豫章材，一时同见送。拓手百尺长，连轸万钧重。斤斧欲安施，弃置因无用。本是绝世姿，胡为与众共。臧孙被恶名，鲁侯失其位。轩冕非不尊，家富马千驷。不用子家羁，而弃柳下惠。末仪谅何为，矧论仁与智。窃位良足羞，乃复为君谥。
杂诗·其一
作者：刘攽
朝代：宋

重生世所同，徇利良独愚。
嗟彼纬萧子，安事千金珠。
沈身九重渊，脱死骊龙胡。
得失觉寐间，危哉悲矣夫。
九方焉知祥，捆也终奚如。
虽同国君仓，乃在渠公衢。
馁也命使然，颜原亦多娱。
杂诗·其一
作者：刘攽
朝代：宋

重生世所同，徇利良独愚。嗟彼纬萧子，安事千金珠。沈身九重渊，脱死骊龙胡。得失觉寐间，危哉悲矣夫。九方焉知祥，梱也终奚如。虽同国君仓，乃在渠公衢。馁也命使然，颜原亦多娱。
杂诗·其一〇
作者：刘攽
朝代：宋

臧孙被恶名，鲁侯失其位。
轩冕非不尊，家富马千驷。
不用子家羁，而弃柳下惠。
末仪谅何为，矧论仁与智。
窃位良足羞，乃復为君谥。
杂诗·其七
作者：刘攽
朝代：宋
体裁：古风

虚舟适谁迕，飘瓦殊暂然。忮心自无怨，岂必绝世贤。握火欲提人，唾空不至天。一心抱区区，万事长可怜。
杂诗·其三
作者：刘攽
朝代：宋
体裁：古风

樊迟请学稼，尼父已深愠。安知连城守，榷酤殿最问。周公无彝酒，用是垂大训。愿得烹弘羊，耕织始安分。
杂诗·其九
作者：刘攽
朝代：宋
体裁：古风

野人构茅茨，栎柱樗作栋。不意豫章材，一时同见送。拓手百尺长，连轸万钧重。斤斧欲安施，弃置因无用。本是绝世姿，胡为与众共。
杂诗·其二
作者：刘攽
朝代：宋
体裁：古风

荆山有奇璞，贵乃和氏俦。连城讵云多，一视以为优。携挈向都市，光彩倾天球。虽无指瑕累，顾得千金售。惊诧遽自反，闭匿成千秋。岂忘待时意，欲往仍迟留。凡目陋至宝，后生异前修。苍蝇矧多变，珉石仍先收。万一人我欺，永为神物羞。
杂诗·其五
作者：刘攽
朝代：宋
体裁：古风

齐有梁丘据，晋有乐王鲋。据能爱晏婴，鲋欲残叔誉。二臣嬖两朝，事君为悦豫。景有尚贤志，据逆以为助。平失宥善心，鲋乃速其去。毋以据为贤，易地则同趣。丈夫处世间，必有遇不遇。岂无觉者乎，正色君亦悟。区区嬖幸徒，何忍就朋附。
杂诗·其八
作者：刘攽
朝代：宋

佚女处瑶台，丰肌艳皎皎。端令鸩为媒，告我以不好。犹豫令人悲，自悔辩不早。如何问雄鸠，佻巧岂可道。
杂诗·其八
作者：刘攽
朝代：宋

佚女处瑶台，丰肌艷皎皎。
端令鸩为媒，告我以不好。
犹豫令人悲，自悔辩不早。
如何问雄鸠，佻巧岂可道。
杂诗·其六
作者：刘攽
朝代：宋

伯夷饿首阳，太公封营丘。同时海滨人，将老归西周。世故莽难量，后王异前修。徒让千乘邦，不如畜阴谋。良知命分然，何怨复何尤。尘埃采薇诗，益使夸者羞。自兹奸雄人，日日希公侯。
杂诗·其六
作者：刘攽
朝代：宋

伯夷饿首阳，太公封营丘。
同时海滨人，将老归西周。
世故莽难量，后王异前修。
徒让千乘邦，不如畜阴谋。
良知命分然，何怨復何尤。
尘埃采薇诗，益使夸者羞。
自兹奸雄人，日日希公侯。
杂诗·其十
作者：刘攽
朝代：宋

臧孙被恶名，鲁侯失其位。轩冕非不尊，家富马千驷。不用子家羁，而弃柳下惠。末仪谅何为，矧论仁与智。窃位良足羞，乃复为君谥。
杂诗·其四
作者：刘攽
朝代：宋

龙伯钓鳌时，连六方自快。事缘贪饵起，上帝独何罪。土疆日侵削，形躯仍眚杀。才馀数十丈，尚足令人骇。寄言诤毕人，努力事机械。何当大荒野，与尔竞行迈。
杂诗·其四
作者：刘攽
朝代：宋

龙伯钓鳌时，连六方自快。
事缘贪饵起，上帝独何罪。
土疆日侵削，形躯仍眚杀。
纔余数十丈，尚足令人骇。
寄言诤毕人，努力事机械。
何当大荒野，与尔竞行迈。
李公择自滑州移知鄂州
作者：刘攽
朝代：宋
体裁：五言律诗

黄河鲂与鲤，不及武昌鱼。好去连城守，翩然双隼旟。谏官仍重外，天禄不成书。可待三年最，归来侍赤除。
李公择自滑州移知鄂州
作者：刘攽
朝代：宋
体裁：七言律诗

黄鹤仙人去不留，武昌官柳傍层楼。前山欲近沧浪水，芳草遥分鹦鹉洲。渔父啸歌聊自乐，祢衡词赋若为谋。朱轮皂盖一身贵，谈笑岂知千古愁。
李尚书除少保致仕
作者：刘攽
朝代：宋

疏公黄发欲遗名，诏秩青宫二品荣。自昔为家皆僻地，更闻题剑得佳城。赐金给馆君恩重，倚杖看山世累轻。试问门风过万石，白头贤子已名卿。
李尚书除少保致仕
作者：刘攽
朝代：宋

疏公黄髮欲遗名，诏秩青宫二品荣。
自昔为家皆僻地，更闻题剑得佳城。
赐金给馆君恩重，倚杖看山世累轻。
试问门风过万石，白头贤子已名卿。
杜介供奉园亭
作者：刘攽
朝代：宋

侧径群芳经荷锄，小窗明日喜观书。
下床便得山居乐，深巷仍多长者车。
省事即知长脱洒，养生元不待赢余。
客来一醉聊相向，莫问经年甔石储。
杜介供奉园亭
作者：刘攽
朝代：宋

侧径群芳经荷锄，小窗明日喜观书。下床便得山居乐，深巷仍多长者车。省事即知长脱洒，养生元不待赢馀。客来一醉聊相向，莫问经年甔石储。
束刍
作者：刘攽
朝代：宋
体裁：古风

束刍食骐骥，斗水活蛟龙。辕下虽可哀，泥蟠未必穷。解骥就衢路，借龙起雷风。寥寥四海广，去矣君安从。
杨之美弹棋局歌
作者：刘攽
朝代：宋

汉皇初厌蹙鞠劳，侍臣始作弹棋戏。东方诸公盛得名，魏文以来称绝技。后宫妆奁乃可为，客著葛巾尤更奇。谁令朱墨异贵贱，百世纷纷无已时。君从何处得此局，石理温华瑩寒玉。山形四隤涧谷深，别将望秦森在目。少年博戏日益新，古事不复传今人。君能兴此亦先觉，辟雍老儒悲绝学。
杨之美弹棋局歌
作者：刘攽
朝代：宋
体裁：古风

汉皇初厌蹙鞠劳，侍臣始作弹棋戏。东方诸公盛得名，魏文以来称绝技。后宫妆奁乃可为，客著葛巾尤更奇。谁令朱墨异贵贱，百世纷纷无已时。君从何处得此局，石理温华莹寒玉。山形四隤涧谷深，别将望秦森在目。少年博戏日益新，古事不复传今人。君能兴此亦先觉，辟雍老儒悲绝学。
杨之美弹棋局歌
作者：刘攽
朝代：宋

汉皇初厌蹙鞠劳，侍臣始作弹棋戏。
东方诸公盛得名，魏文以来称绝技。
后宫粧奁乃可为，客着葛巾尤更奇。
谁令朱墨异贵贱，百世纷纷无已时。
君从何处得此局，石理温华莹寒玉。
山形四隤涧谷深，别将望秦森在目。
少年博戏日益新，古事不復传今人。
君能兴此亦先觉，辟雍老儒悲绝学。
杨寺丞书画
作者：刘攽
朝代：宋

杨侯古书数十轴，草隶缺残犹可读。古书流传动千岁，书可仿摹古容伪。爱君苦心能辨之，等捐千金不为费。世尝售名不售真，物可见形难见神。重令志士一惆怅，念有遗宝随埃尘。东墙西墙画满屋，瑟琶小儿理新曲。鄙夫长安交游少，骑马能来与君熟。万事好恶我自知，不作浮沈为人更耳目。
杨寺丞书画
作者：刘攽
朝代：宋

杨侯古书数十轴，草隶缺残犹可读。
古书流传动千岁，书可仿摹古容僞。
爱君苦心能辨之，等捐千金不为费。
世尝售名不售真，物可见形难见神。
重令志士一惆怅，念有遗宝随埃尘。
东墙西墙画满屋，瑟琶小儿理新曲。
鄙夫长安交游少，骑马能来与君熟。
万事好恶我自知，不作浮沈为人更耳目。
杨花
作者：刘攽
朝代：宋

不分春色晚，杨花意气骄。吹嘘轻一羽，容易点层霄。细细穿檐隙，姗姗学舞腰。暂来幽僻地，还复去人遥。
杨花
作者：刘攽
朝代：宋

不分春色晚，杨花意气骄。
吹嘘轻一羽，容易点层霄。
细细穿檐隙，姗姗学舞腰。
暂来幽僻地，还復去人遥。
林都官种花
作者：刘攽
朝代：宋
体裁：古风

休迹异从告，退居乃靡禄。劳心不治人，寓兴此嘉木。客来启荆扉，侧砌纷众绿。名存洛阳品，秀出海南族。理会意必欢，谁能伤局促。时当载酒过，三径成幽熟。
果园巷访杨寺丞
作者：刘攽
朝代：宋
体裁：七言绝句

马出城门小径斜，废园故国总堪嗟。曲池平尽乔木老，旧地分张百姓家。
柏悦堂
作者：刘攽
朝代：宋

往说齐侯寝，此堂申甫馀。千龄长秀耸，众木既消除。杖履每多兴，冰霜深自如。凉风破蒸暑，真赏复谁须。华堂柏两株，清景喜多馀。密影随步武，凉风自扫除。苍颜师尚父，劲节蔺相如。寄谢繁华子，荣枯可立须。
柏悦堂·其一
作者：刘攽
朝代：宋

往说齐侯寝，此堂申甫余。
千龄长秀耸，众木既消除。
杖履每多兴，冰霜冞自如。
凉风破蒸暑，真赏復谁须。
柏悦堂·其一
作者：刘攽
朝代：宋

往说齐侯寝，此堂申甫馀。千龄长秀耸，众木既消除。杖履每多兴，冰霜深自如。凉风破蒸暑，真赏复谁须。
柏悦堂·其二
作者：刘攽
朝代：宋

华堂柏两株，清景喜多余。
密影随步武，凉风自扫除。
苍颜师尚父，劲节蔺相如。
寄谢繁华子，荣枯可立须。
柏悦堂·其二
作者：刘攽
朝代：宋

华堂柏两株，清景喜多馀。密影随步武，凉风自扫除。苍颜师尚父，劲节蔺相如。寄谢繁华子，荣枯可立须。
柘湖
作者：刘攽
朝代：宋

南海浮柘山，尝试问水滨。桑海变未久，婉娈兹为神。昔闻仇池穴，上有牛女津。物理宁可穷，空惊舟楫人。
柘湖
作者：刘攽
朝代：宋

南海浮柘山，尝试问水滨。
桑海变未久，婉娈兹为神。
昔闻仇池穴，上有牛女津。
物理宁可穷，空惊舟檝人。
柿红
作者：刘攽
朝代：宋
体裁：诗

柿红梨紫漫山熟，冷雨萧萧落乔木。东田收谷亩数斛，筑场敛积高如屋。柴车斑斑黄犊健，丁男肩涧儿指秃。烹猪漉酒乐社神，急鼓悲笳断仍续。田家此乐何所忧，闾里至老还相收。道傍滞穗如山邱，何处老翁宁有求。
柿红
作者：刘攽
朝代：宋

柿红梨紫漫山熟，冷雨萧萧落乔木。
东田收谷亩数斛，筑场敛积高如屋。
柴车斑斑黄犊健，丁男肩磵儿指秃。
烹猪漉酒乐社神，急鼓悲笳断仍续。
田家此乐何所忧，闾里至老还相收。
道傍滞穗如山邱，何处老翁宁有求。
树下
作者：刘攽
朝代：宋
体裁：古风

百芳与春违，嘉树成密叶。上枝下相副，朝影暮还接。徐风气清凉，重露香浥裛。关关变鸣禽，杳杳飞孤蝶。神仙彼何有，静境我心惬。万期犹视荫，寸景疑度劫。何用窥蟠桃，沧溟惮舟楫。
树阴二首
作者：刘攽
朝代：宋

清阴方丈得，暑气乍来无。尘榻从箕踞，前贤亦锻炉。晚虫多黑羽，秋草半青珠。安得遗方客，玄谈似给孤。避世长梧子，居贫五柳生。清秋葛衣薄，晚日浊醪倾。雨蝶轻犹舞，风蝉凉不鸣。淮南摇落早，倚树不无情。
树阴二首·其一
作者：刘攽
朝代：宋
体裁：五言律诗

清阴方丈得，暑气乍来无。尘榻从箕踞，前贤亦锻炉。晚虫多黑羽，秋草半青珠。安得遗方客，玄谈似给孤。
树阴二首·其二
作者：刘攽
朝代：宋
体裁：五言律诗

避世长梧子，居贫五柳生。清秋葛衣薄，晚日浊醪倾。雨蝶轻犹舞，风蝉凉不鸣。淮南摇落早，倚树不无情。
桂花
作者：刘攽
朝代：宋
体裁：七言绝句

月中丹桂昔谁栽，经岁光华十二回。正似此花多意思，一番红过一番开。
桃源
作者：刘攽
朝代：宋

武陵溪深山合沓，岩谷掩映秦人家。仙俗迷涂不可到，春风流水空桃花。山中道人多百岁，翠发萧条神骨异。渔舟往往傍林麓，相逢亦问人间世。
桃源
作者：刘攽
朝代：宋

武陵溪深山合沓，岩谷掩映秦人家。
仙俗迷涂不可到，春风流水空桃花。
山中道人多百岁，翠髮萧条神骨异。
渔舟往往傍林麓，相逢亦问人间世。
梅雨
作者：刘攽
朝代：宋

梅实初黄暮雨深，宝刀生锈镜昏沈。
年年卑湿身无病，自觉能胜百炼金。
梅雨
作者：刘攽
朝代：宋

梅实初黄暮雨深，宝刀生锈镜昏沈。年年卑湿身无病，自觉能胜百鍊金。
梦杨十七
作者：刘攽
朝代：宋
体裁：古风

昔游梁宋都，偶与夫子并。尔来各分飞，岂独岁月永。往事若有亡，魂交幸俄顷。如从杏山宴，坐弄南湖景。置酒肠已开，论诗心为领。君言此会难，惊悟卧南郢。人生日月内，觉寐谁能省。适心故为欢，好梦亦所幸。自吾客遐方，尘事久幽屏。乃知逃空虚，终日思咳謦。
检覆郏城旱田示同官及寄河南诸贤
作者：刘攽
朝代：宋

昔岁歉无年，今夏仍荐饥。罢民去南亩，贱价捐东菑。籍籍道路间，饿者何累累。藜藿不充肠，苶然旄与倪。嗟我禄代耕，每食为不怡。徒怀仲由志，身贱那得施。属城上民讼，比牒皆苦词。奉诏实有无，百闻谢一窥。星言说桑田，行与父老期。触热不敢休，重趼宁告疲。郊原赤如赭，秉穗无孑遗。垦艺不可分，四旁生蒺藜。流行诚代有，愚弱岂易欺。附上亦有刑，残下罪攸司。鄙夫不忍此，告吏咸赦之。庶兹咻喔恩，足以苏茕嫠。大农急经费，言利析毫釐。二吾犹不足，一切宁谓宜。国侨敏争承，郑邑用不危。冯煖焚券书，田氏人若归。区区二小邦，两士能若斯。当官在必行，匪石安可移。诸公悉吾友，此志良弗非。当令徇路人，一听狂者诗。
检覆郏城旱田示同官及寄河南诸贤
作者：刘攽
朝代：宋

昔岁歉无年，今夏仍荐饥。
罢民去南亩，贱价捐东菑。
籍籍道路间，饿者何纍纍。
藜藿不充肠，苶然旄与倪。
嗟我禄代耕，每食为不怡。
徒怀仲由志，身贱那得施。
属城上民讼，比牒皆苦词。
奉诏实有无，百闻谢一窥。
星言说桑田，行与父老期。
触热不敢休，重趼宁告疲。
郊原赤如赭，秉穗无孑遗。
垦艺不可分，四旁生蒺藜。
流行诚代有，愚弱岂易欺。
附上亦有刑，残下罪攸司。
鄙夫不忍此，告吏咸赦之。
庶兹咻噢恩，足以苏惸嫠。
大农急经费，言利析毫釐。
二吾犹不足，一切宁谓宜。
国侨敏争承，郑邑用不危。
冯暖焚券书，田氏人若归。
区区二小邦，两士能若斯。
当官在必行，匪石安可移。
诸公悉吾友，此志良弗非。
当令徇路人，一听狂者诗。
椿下独坐
作者：刘攽
朝代：宋

凯风长羣物，赤日流正阳。
幽居似嚣烦，嘉树亦阴凉。
偶坐方丈间，吾非厌华堂。
爱此真不材，保彼千载长。
仰视龙蛇形，屈蟠正苍苍。
忽疑翠羽葆，何以居我傍。
吾闻高盖人，专宠来百殃。
我独安隠幽，入鸟不乱行。
椿下独坐
作者：刘攽
朝代：宋

凯风长群物，赤日流正阳。幽居似嚣烦，嘉树亦阴凉。偶坐方丈间，吾非厌华堂。爱此真不材，保彼千载长。仰视龙蛇形，屈蟠正苍苍。忽疑翠羽葆，何以居我傍。吾闻高盖人，专宠来百殃。我独安隐幽，入鸟不乱行。
樱桃
作者：刘攽
朝代：宋

中庭两樱桃，枝叶密相对。蟠根不十年，不能开花如绣盖。前人费力后人赏，曩日春风今日在。世间万事或如此，富贵功名岂无待。共知韶光过眼疾，霞红雪白不足赖。繁华及时数快饮，鸟散蜂飞无所悔。
樱桃
作者：刘攽
朝代：宋

中庭两樱桃，枝叶密相对。
蟠根不十年，不能开花如绣盖。
前人费力后人赏，曩日春风今日在。
世间万事或如此，富贵功名岂无待。
共知韶光过眼疾，霞红雪白不足頼。
繁华及时数快饮，鸟散蜂飞无所悔。
橄榄
作者：刘攽
朝代：宋

南珍富奇异，畴昔颇穷览。
夷荒无书传，从古陋铅椠。
苞封走中土，天序异离坎。
有香已变衰，有色多黯謭。
今君此堂上，珍物惟橄榄。
青肤镂琼莹，翠颗森菡萏。
若为幽人贞，久见君子淡。
甘怀彼包羞，日新此刚敢。
清泉荐芳茗，臭味独潜感。
澡雪清烦酲，涤除莹玄览。
灵均采时菊，西伯嗜昌歜。
庙鼎实调梅，壮士仍尝胆。
由来超俗好，诸绝不言惨。
殷勤谢凡口，薤白空三噉。
橄榄
作者：刘攽
朝代：宋

南珍富奇异，畴昔颇穷览。夷荒无书传，从古陋铅椠。苞封走中土，天序异离坎。有香已变衰，有色多黯谫。今君此堂上，珍物惟橄榄。青肤镂琼瑩，翠颗森菡萏。若为幽人贞，久见君子淡。甘怀彼包羞，日新此刚敢。清泉荐芳茗，臭味独潜感。澡雪清烦酲，涤除瑩玄览。灵均采时菊，西伯嗜昌歜。庙鼎实调梅，壮士仍尝胆。由来超俗好，诸绝不言惨。殷勤谢凡口，薤白空三啖。
橄榄
作者：刘攽
朝代：宋
体裁：古风

南珍富奇异，畴昔颇穷览。夷荒无书传，从古陋铅椠。苞封走中土，天序异离坎。有香已变衰，有色多黯谫。今君此堂上，珍物惟橄榄。青肤镂琼莹，翠颗森菡萏。若为幽人贞，久见君子淡。甘怀彼包羞，日新此刚敢。清泉荐芳茗，臭味独潜感。澡雪清烦酲，涤除莹玄览。灵均采时菊，西伯嗜昌歜。庙鼎实调梅，壮士仍尝胆。由来超俗好，诸绝不言惨。殷勤谢凡口，薤白空三啖。
次子由韵三首
作者：刘攽
朝代：宋

流霞饮过已忘寒，和笔螭坳墨色乾。温室前头问名木，此身知不误儒冠。四朝传说直臣言，万事多君与轾轩。重到彤墀挥翰处，想知云梦一时吞。华光劝讲想天临，白发儒先遇主心。仍寄史臣挥直笔，圣谟文思与几深。
次子由韵三首·其一
作者：刘攽
朝代：宋

流霞饮过已忘寒，和笔螭坳墨色乾。温室前头问名木，此身知不误儒冠。
次子由韵三首·其一
作者：刘攽
朝代：宋

流霞饮过已忘寒，和笔螭坳墨色干。
温室前头问名木，此身知不误儒冠。
次子由韵三首·其三
作者：刘攽
朝代：宋

华光劝讲想天临，白发儒先遇主心。仍寄史臣挥直笔，圣谟文思与几深。
次子由韵三首·其三
作者：刘攽
朝代：宋

华光劝讲想天临，白髮儒先遇主心。
仍寄史臣挥直笔，圣谟文思与几深。
次子由韵三首·其二
作者：刘攽
朝代：宋
体裁：七言绝句

四朝传说直臣言，万事多君与轾轩。重到彤墀挥翰处，想知云梦一时吞。
次韵
作者：刘攽
朝代：宋

落泉无时休，泄云常自还。居然万峰秀，共此亭户间。擘华力何壮，凿陇巧已艰。造幽非近规，会心宁愧颜。朝扉面苍苍，夜枕听潺潺。莳以松桂丛，葱翠皆可攀。长歌发真赏，锦绣先斓斑。座客齐起予，清玉联玦环。夙龄慕远游，未能遍人寰。学仙理茫昧，遁俗事间关。风波天一隅，不到三神山。终当振衣往，对境聊自閒。
次韵
作者：刘攽
朝代：宋

落泉无时休，洩云常自还。
居然万峰秀，共此亭户间。
擘华力何壮，凿陇巧已艰。
造幽非近规，会心宁愧颜。
朝扉面苍苍，夜枕听潺潺。
莳以松桂藂，葱翠皆可攀。
长歌发真赏，锦绣先斓斑。
座客齐起予，清玉联玦环。
夙龄慕远游，未能遍人寰。
学仙理茫昧，遁俗事间关。
风波天一隅，不到三神山。
终当振衣往，对境聊自閒。
次韵以道月中作
作者：刘攽
朝代：宋

月从海底出，素景天外来。
解道千里共，斯人安在哉。
洞庭木叶脱，未央帘幕开。
颢气彻霄汉，炯炯不受埃。
羣居笑李白，独与影裴回。
愿言常相亲，无使手停杯。
次韵以道月中作
作者：刘攽
朝代：宋

月从海底出，素景天外来。解道千里共，斯人安在哉。洞庭木叶脱，未央帘幕开。颢气彻霄汉，炯炯不受埃。群居笑李白，独与影裴回。愿言常相亲，无使手停杯。
次韵和原甫登禅智寺上方院二首
作者：刘攽
朝代：宋

访旧起废境，赏心如此回。平川似曲沼，崇冈象层台。前驺经林薮，飞盖凌崔嵬。漏迟日向永，景照春已来。即事有馀胜，怀古常兴哀。寥落江都宫，壮丽安在哉。方昔盛欢娱，宁知名已颓。一咏宜春赋，怅然为停杯。夫子信与点，赐也敢望回。遥知成春服，复此登春台。一水近清浅，众峰远崔嵬。林端白云暝，竹下清风来。谷深莺徐啭，川迥雁仍哀。宾至赋乐胥，觞行咏康哉。词锋与醉墨，馀响若底颓。何以喻珍奇，繁露将玉杯。
次韵和原甫登禅智寺上方院二首·其一
作者：刘攽
朝代：宋

访旧起废境，赏心如此回。
平川似曲沼，崇冈象层台。
前驺经林薮，飞盖凌崔嵬。
漏迟日向永，景照春已来。
即事有余胜，怀古常兴哀。
寥落江都宫，壮丽安在哉。
方昔盛欢娱，宁知名已颓。
一咏宜春赋，怅然为停杯。
次韵和原甫登禅智寺上方院二首·其一
作者：刘攽
朝代：宋

访旧起废境，赏心如此回。平川似曲沼，崇冈象层台。前驺经林薮，飞盖凌崔嵬。漏迟日向永，景照春已来。即事有馀胜，怀古常兴哀。寥落江都宫，壮丽安在哉。方昔盛欢娱，宁知名已颓。一咏宜春赋，怅然为停杯。
次韵和原甫登禅智寺上方院二首·其二
作者：刘攽
朝代：宋

夫子信与点，赐也敢望回。遥知成春服，复此登春台。一水近清浅，众峰远崔嵬。林端白云暝，竹下清风来。谷深莺徐啭，川迥雁仍哀。宾至赋乐胥，觞行咏康哉。词锋与醉墨，馀响若底颓。何以喻珍奇，繁露将玉杯。
次韵和原甫登禅智寺上方院二首·其二
作者：刘攽
朝代：宋

夫子信与点，赐也敢望回。
遥知成春服，復此登春台。
一水近清浅，众峰远崔嵬。
林端白云暝，竹下清风来。
谷深鶑徐啭，川迥雁仍哀。
宾至赋乐胥，觞行咏康哉。
词锋与醉墨，余响若底颓。
何以喻珍奇，繁露将玉杯。
次韵和司法掾陈郛
作者：刘攽
朝代：宋
体裁：五言律诗

晚得诗人赋，长谣长者言。坐曹凉雨过，归舍暮禽喧。交态伤贫富，时情任轾轩。怀归空有梦，郢路属营魂。
次韵和周承议登仙源宫楼
作者：刘攽
朝代：宋
体裁：五言律诗

屏星驻真境，乔木尽萧森。野旷日偏永，山寒云更深。九皇容尽信，万事盛来今。回首灵光殿，飞鸦起暮林。
次韵和孔朝议
作者：刘攽
朝代：宋
体裁：七言律诗

自愧专城无到客，今晨锡宴喜君同。诗言泮水始可与，酒胜邯郸长不空。但有葵心倾日下，待看云瑞起封中。高车清兴底易尽，怪似林间束缊翁。
次韵和宋职方北楼
作者：刘攽
朝代：宋

胜事略就手，兹楼无复加。栋梁宏可爱，丹碧丽非华。风月登临最，川原眺望赊。斗城知日近，瀛海自云遮。杖屦欢乘兴，文移谨报衙。昼閒禽语静，岁熟市声哗。柳影重重幕，莲香处处霞。舳舻随渚远，睥睨向人斜。话听游童乐，诗烦上客誇。国风麟趾应，宾宴鹿鸣嘉。雕鹗无馀力，骐驎不待挝。衰迟竟何补，襆被念还家。
次韵和宋职方北楼
作者：刘攽
朝代：宋

胜事略就手，兹楼无復加。
栋梁宏可爱，丹碧丽非华。
风月登临最，川原眺望赊。
斗城知日近，瀛海自云遮。
杖屦欢乘兴，文移谨报衙。
昼閒禽语静，岁熟市声譁。
柳影重重幕，莲香处处霞。
舳舻随渚远，睥睨向人斜。
话听游童乐，诗烦上客夸。
国风麟趾应，宾宴鹿鸣嘉。
鵰鹗无余力，骐驎不待挝。
衰迟竟何补，幞被念还家。
次韵和张宣德合江亭
作者：刘攽
朝代：宋
体裁：七言律诗

此水此山今昔游，苍烟古木又穷秋。起随佳士初乘兴，忽话离人始欲愁。南极早知无到雁，北天那可际归舟。老身学得灰心也，不是灰心泪已流。
次韵和张屯田新年六十九
作者：刘攽
朝代：宋

春风数尽九，节物都非旧。
幕府省文书，阶除减奔走。
慵怜啼鸟唤，老藉高花诱。
前林通杖屦，小榭勤箕帚。
喜逢张公子，七十健少有。
解吟长韵诗，不避盈樽酒。
囷仓年谷实，邻里均石斗。
樊圃畦陇成，余力到花柳。
长为子孙主，击壤欢百口。
次韵和张屯田新年六十九
作者：刘攽
朝代：宋

春风数尽九，节物都非旧。幕府省文书，阶除减奔走。慵怜啼鸟唤，老藉高花诱。前林通杖屦，小榭勤箕帚。喜逢张公子，七十健少有。解吟长韵诗，不避盈樽酒。囷仓年谷实，邻里均石斗。樊圃畦陇成，馀力到花柳。长为子孙主，击壤欢百口。
次韵和张舍人北使归
作者：刘攽
朝代：宋
体裁：七言律诗

饮冰重见古人心，绝幕仍当暮雪深。朝出穹庐随拜日，夜鸣刁斗候横参。胡儿射雁争娱客，羌女听笳却走林。闻说虏情亲博望，一言珍重万黄金。
次韵和望岳亭诗
作者：刘攽
朝代：宋

连逢七十二重山，芝朮潜通小有天。自笑何须仙者笑，未忘轩冕顾金钱。望岳亭前一凭栏，秋云萧索水光寒。北人解道衡山远，此地衡山已背看。
次韵和望岳亭诗·其一
作者：刘攽
朝代：宋
体裁：七言绝句

连逢七十二重山，芝朮潜通小有天。自笑何须仙者笑，未忘轩冕顾金钱。
次韵和望岳亭诗·其二
作者：刘攽
朝代：宋
体裁：七言绝句

望岳亭前一凭栏，秋云萧索水光寒。北人解道衡山远，此地衡山已背看。
次韵和杨叔恬赠郑秘丞
作者：刘攽
朝代：宋

纬萧弃明珠，龟手安絣漂。浮生每殊涂，吹万亦异窍。传剑不成显，谈舌无与掉。圜冠岂误身，儒术真寡要。岁时不我与，壮年更稚少。白发绿鬓多，班班已盈照。安排慕无闷，推命独孤笑。趋愚甘就迂，遣累稍夷峭。嵯峨天门开，事业寄周召。登贤如弗及，得士故颇料。乃知古犹今，孰有贺随吊。寸善曾不遗，有功辄先调。骅骝自西极，翠羽出丹徼。黄钟陋巴歈，文鼎嗤畚筱。况闻丘园秀，得以虚名钓。唯忧有道卷，莫敢后时诮。食苹鹿相呼，在鹤鸡群叫。饭牛歌何哀，筑岩貌惟肖。顾予乃迷方，黥劓谁与疗。章甫期适越，风帆欲逾峤。敦敦乐瓢箪，耿耿甚荧耀。聊欢龟曳涂，犹畏牺入庙。同声邈难期，僻陋常耳剽。逢君独欣然，夙昔共明诏。屡闻诸侯辟，复见尚书召。奈何竟栖栖，尘土翳光曜。西山悲采薇，鼎食归洒削。飞将不得封，重侯付嫖姚。新篇一何工，大巧全众妙。上言道路勤，山海穷听眺。次述畴昔游，弁髦迨冠醮。下云厌屡空，藜藿甘咀嚼。英贤困奇蹇，为善谁复劭。譬如饮洪钟，伟量乃能釂。郑公亦全材，大厦方䆗窱。珉瑶谢尺璧，丝管让清啸。同当鹄翻云，肯为鱼在？。千里由咫尺，西城始春烧。吾闻天祐贤，柞棫民所燎。胡为沮溺俦，躬耕老蓬藋。
次韵和杨叔恬赠郑秘丞
作者：刘攽
朝代：宋
体裁：古风

纬萧弃明珠，龟手安絣漂。浮生每殊涂，吹万亦异窍。传剑不成显，谈舌无与掉。圜冠岂误身，儒术真寡要。岁时不我与，壮年更稚少。白发绿鬓多，班班已盈照。安排慕无闷，推命独孤笑。趋愚甘就迂，遣累稍夷峭。嵯峨天门开，事业寄周召。登贤如弗及，得士故颇料。乃知古犹今，孰有贺随吊。寸善曾不遗，有功辄先调。骅骝自西极，翠羽出丹徼。黄钟陋巴歈，文鼎嗤畚筱。况闻丘园秀，得以虚名钓。唯忧有道卷，莫敢后时诮。食苹鹿相呼，在鹤鸡群叫。饭牛歌何哀，筑岩貌惟肖。顾予乃迷方，黥劓谁与疗。章甫期适越，风帆欲逾峤。敦敦乐瓢箪，耿耿甚荧耀。聊欢龟曳涂，犹畏牺入庙。同声邈难期，僻陋常耳剽。逢君独欣然，夙昔共明诏。屡闻诸侯辟，复见尚书召。奈何竟栖栖，尘土翳光曜。西山悲采薇，鼎食归洒削。飞将不得封，重侯付嫖姚。新篇一何工，大巧全众妙。上言道路勤，山海穷听眺。次述畴昔游，弁髦迨冠醮。下云厌屡空，藜藿甘咀嚼。英贤困奇蹇，为善谁复劭。譬如饮洪钟，伟量乃能釂。郑公亦全材，大厦方䆗窱。珉瑶谢尺璧，丝管让清啸。同当鹄翻云，肯为鱼在�。千里由咫尺，西城始春烧。吾闻天祐贤，柞棫民所燎。胡为沮溺俦，躬耕老蓬藋。
次韵和杨叔恬赠郑秘丞
作者：刘攽
朝代：宋

纬萧弃明珠，龟手安絣漂。
浮生每殊涂，吹万亦异窍。
传剑不成显，谈舌无与掉。
圜冠岂误身，儒术真寡要。
岁时不我与，壮年更稚少。
白髮绿鬓多，班班已盈照。
安排慕无闷，推命独孤笑。
趋愚甘就迂，遣累稍夷峭。
嵯峨天门开，事业寄周召。
登贤如弗及，得士故颇料。
乃知古犹今，孰有贺随弔。
寸善曾不遗，有功辄先调。
骅骝自西极，翠羽出丹徼。
黄钟陋巴歈，文鼎嗤畚篠。
况闻邱园秀，得以虚名钓。
唯忧有道卷，莫敢后时诮。
食苹鹿相呼，在鹤鷄群叫。
饭牛歌何哀，筑岩貌惟肖。
顾予乃迷方，黥劓谁与疗。
章甫期适越，风帆欲逾峤。
敦敦乐瓢箪，耿耿甚荧耀。
聊欢龟曳涂，犹畏牺入庙。
同声邈难期，僻陋常耳剽。
逢君独欣然，夙昔共明诏。
屡闻诸侯辟，復见尚书召。
奈何竟栖栖，尘土翳光曜。
西山悲采薇，鼎食归洒削。
飞将不得封，重侯付嫖姚。
新篇一何工，大巧全众妙。
上言道路勤，山海穷听眺。
次述畴昔游，弁髦迨冠醮。
下云厌屡空，藜藿甘咀嚼。
英贤困奇蹇，为善谁復劭。
譬如饮洪钟，伟量乃能釂。
郑公亦全材，大厦方䆗窱。
珉瑶谢尺璧，丝管让清啸。
同当鹄翻云，肯为鱼在𦌒。
千里由咫尺，西城始春烧。
吾闻天佑贤，柞棫民所燎。
胡为沮溺俦，躬耕老蓬藋。
次韵和梁郎中咏太一碑
作者：刘攽
朝代：宋

翠琰盘螭近玉题，芝书光彩贲雄辞。
方从薄忌真如在，事绝鸿都岂易窥。
幼妇色丝辉锦组，银鈎金错照琉璃。
暮年无望青藜烛，时就祠官效祝釐。
次韵和梁郎中咏太一碑
作者：刘攽
朝代：宋

翠琰盘螭近玉题，芝书光彩贲雄辞。方从薄忌真如在，事绝鸿都岂易窥。幼妇色丝辉锦组，银钩金错照琉璃。暮年无望青藜烛，时就祠官效祝釐。
次韵和王平甫赠张舍人
作者：刘攽
朝代：宋

通物乐自任，济时常后安。
戢翼思迅风，腾鳞慕惊澜。
天书进廉良，大罟纲目宽。
顷来中林士，继踵青云端。
王侯经纬气，锦绣罗肺肝。
念当五鼎食，肯甘一瓢箪。
着书成揣摩，脱剑横镆干。
孟明已焚舟，廉颇方据鞍。
闭门谢尘轨，釜鱼朝未餐。
竟完稽古力，已使同学嘆。
凤池响鸣佩，芸阁峨高冠。
忘年义已深，踵门情更欢。
纵谈剧流輠，处画逾转丸。
广廷来风清，落日微雨残。
凉泉为濯溉，佳树聊盘桓。
长歌斓篇轴，大盟粲珠盘。
宁为端木子，矜此道旁观。
次韵和王平甫赠张舍人
作者：刘攽
朝代：宋

通物乐自任，济时常后安。戢翼思迅风，腾鳞慕惊澜。天书进廉良，大罟纲目宽。顷来中林士，继踵青云端。王侯经纬气，锦绣罗肺肝。念当五鼎食，肯甘一瓢箪。著书成揣摩，脱剑横镆干。孟明已焚舟，廉颇方据鞍。闭门谢尘轨，釜鱼朝未餐。竟完稽古力，已使同学叹。凤池响鸣佩，芸阁峨高冠。忘年义已深，踵门情更欢。纵谈剧流輠，处画逾转丸。广廷来风清，落日微雨残。凉泉为濯溉，佳树聊盘桓。长歌斓篇轴，大盟粲珠盘。宁为端木子，矜此道旁观。
次韵和王待制绝句
作者：刘攽
朝代：宋

病躯何处识君恩，卧地无令四体勤。客诵舍人诗句好，几将笔砚一时焚。无年何日苏凋瘵，死市空嗟费杖笞。旧尹告新应有意，若为閒暇得游嬉。蔡邕倒屣贵公子，阮籍清谈林下游。人事差池不如古，祇将朱墨继为州。
次韵和王待制绝句·其一
作者：刘攽
朝代：宋
体裁：七言绝句

病躯何处识君恩，卧地无令四体勤。客诵舍人诗句好，几将笔砚一时焚。
次韵和王待制绝句·其三
作者：刘攽
朝代：宋
体裁：七言绝句

蔡邕倒屣贵公子，阮籍清谈林下游。人事差池不如古，祇将朱墨继为州。
次韵和王待制绝句·其二
作者：刘攽
朝代：宋
体裁：七言绝句

无年何日苏凋瘵，死市空嗟费杖笞。旧尹告新应有意，若为閒暇得游嬉。
次韵和王正仲熙宁郊祀二十韵
作者：刘攽
朝代：宋

骏命膺长发，鸿图本慎徽。
八方星拱极，四海日升晖。
旧典增咸秩，弥文示表微。
圣时均玉烛，天统正璇玑。
南极迎阳復，阴泉候气归。
积高常眷顾，昭孝每毋违。
羽卫来双阙，和銮并六飞。
风霆齐命令，龙虎会旗旗。
帐殿层城暮，金波列宿稀。
严更虚夜鼜，雕辇下彤闱。
广乐千人唱，升烟万目睎。
众神知受记，象物竞来依。
陟降兼明察，圆方比范围。
送音仍鬻鬻，畀福想霏霏。
霈泽苏群动，春阳畅墐扉。
庆深周揭厉，感极至歔欷。
多士参鸣玉，微生厕皂衣。
肃雍瞻帝武，奉引近天威。
儒馆鹓鸾旧，长谣锦绣辉。
因知子云赋，何足颂巍巍。
次韵和王正仲熙宁郊祀二十韵
作者：刘攽
朝代：宋

骏命膺长发，鸿图本慎徽。八方星拱极，四海日升晖。旧典增咸秩，弥文示表微。圣时均玉烛，天统正璿玑。南极迎阳复，阴泉候气归。积高常眷顾，昭孝每毋违。羽卫来双阙，和銮并六飞。风霆齐命令，龙虎会旗旂。帐殿层城暮，金波列宿稀。严更虚夜鼜，雕辇下彤闱。广乐千人唱，升烟万目睎。众神知受记，象物竞来依。陟降兼明察，圆方比范围。送音仍鬻鬻，畀福想霏霏。霈泽苏群动，春阳畅墐扉。庆深周揭厉，感极至歔欷。多士参鸣玉，微生厕皂衣。肃雍瞻帝武，奉引近天威。儒馆鹓鸾旧，长谣锦绣辉。因知子云赋，何足颂巍巍。
次韵和王泰州
作者：刘攽
朝代：宋

粒食由来不愿余，云飞自愧羽翰孤。
已同白首滞三署，却羡青郊授一夫。
出守故人犹虎竹，相忘吾道亦江湖。
秋来卧阁知何事，铃索生尘狱有芜。
次韵和王泰州
作者：刘攽
朝代：宋

粒食由来不愿馀，云飞自愧羽翰孤。已同白首滞三署，却羡青郊授一夫。出守故人犹虎竹，相忘吾道亦江湖。秋来卧阁知何事，铃索生尘狱有芜。
次韵和王舍人灯夕见寄
作者：刘攽
朝代：宋
体裁：七言律诗

南陌东城乐赏同，翠华雕辇度香风。春催火树无穷外，天压歌声不尽中。侍宴君归青琐阁，倦游身作白髯翁。凭将酒客鸱夷颂，并谢张松与孟公。
次韵和王舍人酬王工部早朝
作者：刘攽
朝代：宋

天门金碧照晨光，跃马鸣珂晓正当。人到蓬莱知不夜，地从阊阖夐无傍。风移宫漏穿花远，云覆炉烟绕禁香。望断双凫候飞舄，空传诗句首东皇。
次韵和王舍人酬王工部早朝
作者：刘攽
朝代：宋

天门金碧照晨光，跃马鸣珂晓正当。
人到蓬莱知不夜，地从阊阖敻无傍。
风移宫漏穿花远，云覆炉烟绕禁香。
望断双鳬候飞舄，空传诗句首东皇。
次韵和登州张使君
作者：刘攽
朝代：宋

层城表海势嵯峨，车骑雍容乐事多。八月潮平占候火，三更日上看涛波。閒留方士谈迂怪，醉听齐讴起艳歌。莫以高材厌留滞，功名从古喻裘蓑。